title: Sonic Advance 3

text: Normaali pelimuoto sisältää Sonic Advance pelistä tuttuja tasohyppely elementtejä, ja Sonic Advance 2 pelistä tutut nopeus systeemit, tehdäkseen siitä jonkin verran edeltäjiänsä muistuttavan pelin. Sonic Advance 3 sisältää myös uuden ominaisuuden nimeltään "Tag Action". Tag Action on tuttu systeemi Knuckles Chaotix pelistä:pelaaja saa kaksi hahmoa joista toista ohjaa pelaaja ja toinen seuraa pelaajan ohjaamaa hahmoa. Muistoksi edeltäjästä tässäkin pelissä Sonic ja Tails tai Amy ja Cream voivat tehdä erilaisia yhteisliikkeitä. Pelin alussa ainoastaan Sonic ja Tails ovat pelattavia hahmoja. Suorittamalla erilaisia tasoja Sonicilla, Knuckles, Cream ja Amy tulevat pelattaviksi hahmoiksi. Peli sisältää seitsemän erilaista pääaluetta jotka ovat (Route 99, Sunset Hill, Ocean Base, Toy Kingdom, Twinkle Snow, Cyber Track ja Chaos Angel), jokainen sisältää myös "Zone Mapin"(aluekartan). Näissä kartoissa on kolme tasoa jotka voi pelata ihan missä järjestyksessä tahansa, mutta kaikki kolme tasoa pitää pelata ennen kuin pääsee ottelemaan pomovastusta vastaan. Nämä kartat sisältävät kaksi minipeliä joista voi tienata lisäelämiä. Pelaaja voi vaihtaa karttoja "Sonic Factoryssa"(Sonic Tehtaassa). Täällä pelaaja voi vaihtaa hahmoja ja läpäistä tasoja "Chao Playgroundissa", jonka tasoista voi löytää Chao-olentoja. Pelaajan tarvitsee löytää niitä aina yhdestä tasosta 10 kappaletta järjestyksessä avatakseen erikoistason ja tienatakseen Chaos Emeraldeja.


title: Sonic Advance 3

text: Gemerl on Dr. Eggmanin kätyri, kunnes hän pettää Eggmaniä lopputaistelussa. Hänet on myöhemmin muunnettu hyvänpuoliseksi kiitokset Tailsin. Gemerl voi yhdistyä muiden koneiden kanssa kuten Eggmanin pomotaistelu ajoneuvojen kanssa. Toisin kuin Emerl, Gemerl käyttää usein omaa JetPackia lentääkseen tai tuhotakseen vihollisia. Hän voi myös teleportata, ampua ohjuksia ja luoda punaisen energiapallon hänen ympärilleen. Hän on taisteluiskuiltansa samankaltainen kuin Mecha Sonic.


title: Sonic Advance 3

text: Sonic Advance 3 vastaanotettiin todella tyytyväisin tuloksin, nimittäin IGN antoi sille arvosanaksi 9.0, GameZone antoi 9/10 ja GamingTarget antoi 8/10. Sonic Advance 3 peliä on myyty yli 1,5 miljoonaa kappaletta siitä lähtien kun se julkaistiin. Peli voitti palkinnon olemalla vuoden 2004 parhain käsikonsolipeli Golden Joystick Awardsissa.


title: Inkeri Harri

text: Inkeri Harri on suomalainen kampaamonomistaja, jonka yritys oli ensimmäisiä julkkiskampaamoja Suomessa. Ensimmäisen liikkeensä hän avasi Helsinkiin Museokadulle, sitten Stockmannin tavarataloon ja kolmannen Espooseen Heikintorille vuonna 1968. Harri on kouluttanut paljon kampaajia oppisopimuksella. Hän aloitti 1940-luvulla Suomessa kampaamoalan tukkuliiketoiminnan.


title: Inkeri Harri

text: Inkeri Harrin yritys on huolehtinut kampauksista muun muassa elokuvissa "Virtaset ja Lahtiset" (1959) ja "Leikkikalugangsteri" (1969).


title: Zalman Schachter-Shalomi

text: Zalman M. Schachter-Shalomi (1924 Puola – 3. heinäkuuta 2014 Boulder, Colorado, Yhdysvallat), "Reb Zalman", oli rabbi ja yksi Jewish Renewal -liikkeen johtohahmoista. Hän syntyi Puolassa, kasvoi Wienissä, pakeni vuonna 1941 Yhdysvaltoihin ja kouluttautui Chabad-Lubavitchin hasidisen yhteisön ortodoksijuutalaiseksi rabbiksi.


title: Zalman Schachter-Shalomi

text: Schachter-Shalomi alkoi irtautua puhtaasti ortodoksijuutalaisista arvoista 1960-luvun alussa. Hän julkaisi lukuisia juutalaisuutta käsitteleviä kirjoja ja tutki antaumuksella muun muassa paradigmanvaihdoksia juutalaisuuden sisällä.


title: M/S Nils Holgersson

text: M/S Nils Holgersson () on saksalaisen TT-Linen omistama autolautta. Se on rakennettu vuonna 2001 SSW Fähr und Spezialschiffbau GmbH:n telakalla Bremerhavenissa, Saksassa. Kuollutta painoa aluksella on 6 885 tonnia. "Nils Holgersson" on rekisteröity Saksan lipun alle ja sen kotisatama on Lyypekki. Nykyään alus liikennöi reitillä Trelleborg–Travemünde.


title: M/S Nils Holgersson

text: Nils Holgerssonin sisaralus on M/S Peter Pan.


title: M/S Nils Holgersson

text: 19. elokuuta 2000 alus laskettiin vesille ja Brirgitte Oetcker kastoi sen. Alus oli tarkoitus luovuttaa jo helmikuussa 2001, mutta 2. helmikuuta tehdyn koeajon vuoksi, jonka aikana aluksen koneissa ilmeni vikaa, luovutus lykkääntyi. Jälleen 28. kesäkuuta aluksella tehtiin koeajo. Viimein 16. heinäkuuta alus luovutettiin TT-Linen omistukseen, joka rekisteröi aluksen Saksan lipun alle. 23. heinäkuuta alus aloitti liikennöinnin Ruotsin Trelleborgin ja Saksan Travemünden välillä. 16. maaliskuuta 2002 aluksen koneisiin tuli vikaa ja Nils Holgersson ajoi karille, mutta vauriot jäivät vähäisiksi. 28. heinäkuuta–5. syyskuuta 2002 välisen ajan alus oli Lloyd Werftin telakalla Bremerhavenissa, jossa aluksen koneongelmia korjattiin.


title: M/S Nils Holgersson

text: Jälleen maaliskuussa 2006 alus meni Aker Yardsin Helsingin telakalle, jossa aluksen koneistoa kunnostettiin. 7. huhtikuuta alus palasi takaisin liikenteeseen ja teki yhden matkan Trelleborgin ja Saksan Rostockin välillä. 8. huhtikuuta Nils Holgersson palasi reitille Trelleborg–Travemünde.


title: Trollfest

text: Trollfest (joskus kirjoitettuna myös TrollfesT) on norjalainen folk metal -yhtye.


title: Trollfest

text: Yhtye julkaisi ensimmäisen albuminsa Willkommen Folk Tell Drekka Fest Solistitium Recordsin kautta vuonna 2005 ja toisen albuminsa Brakebein Omvina Recordsin kautta vuonna 2006. Vaikka yhtye oli julkaissut jo kaksi studioalbumia se esiintyi ensimmäisen kerran vasta Barther Metal Openair festivaaleilla Saksassa vuonna 2007.


title: Trollfest

text: Suurin osa yhtyeen lyriikoista on kirjoitettu fiktionaalisella Trollspråk kielellä, jossa yhdistellään norjan ja saksan kieltä.


title: Trollfest

text: Yhtyeen jäsenet käyttävät peikkomaisia taiteilijanimiä.


title: Lasse Raustela

text: Lasse Raustela (s. 1932 Turku) on suomalainen kirjailija. Hänet tunnetaan etenkin nuortenkirjoistaan, mutta hän on kirjoittanut myös historiikkeja sekä kuunnelmia ja televisiokäsikirjoituksia. Raustela voitti Topelius-palkinnon vuonna 1976 teoksellaan "Noitakellot" ja vuonna 1990 "Taivaansavut"-sarjallaan. Raustelalle myönnettiin valtion taiteilijaeläke vuonna 1994.


title: Lasse Raustela

text: Lasse Raustela (alkujaan Lars Rasmussen) syntyi 30. maaliskuuta 1932 Turussa. Hänen vanhempansa ovat meijeristi Mourits Rasmussen ja apulaisverosihteeri Elli Aune Nuotio, ja hän on heidän ainoa lapsensa. Isänsä kansanlaisuuden perusteella hän oli Tanskan kansalainen, ja vasta aikuisiän 1953 saavutettuaan hän pääsi anomaan Suomen kansalaisuutta. Sukunimen vaihdos tapahtui 1956.


title: Lasse Raustela

text: Raustelan poika- ja nuoruusvuosien asuintalona oli Läntinen Pitkäkatu 20, Alvar Aallon Turun vuosinaan piirtämä ns. standardivuokratalo Puolalanmäen kupeessa ja ratapihan tuntumassa. Sieltä Raustela aloitti koulunkäyntinsä syksyllä 1939. Talvisodan alun pommituksineen hän koki Turussa, sodan lopun evakossa syrjäisessä maalaistalossa Kyrön Hevossaaressa. Toinen evakkomatka jatkosodan lopulla vei Kärjen maatilalle Kaarinaan, Kuusiston salmen rannalle. Kärjestä löytyi Raustelalle kesäkoti myös viitenä seuraavana vuonna; ajan tavan mukaan hän osallistui talon töihin. Omien sanojensa mukaan Raustelalta jäi Kärkeen ja Kuusiston salmen rannalle "puolet sydämestä ja sielustakin muutama fliisu". Saamapuoli näkyy hänen kirjoissaan: "Raustela on yhtä kotonaan navetassa kuin viisikerroksisen talon katolla tuplasaumoja iskemässä".


title: Lasse Raustela

text: Raustelaa pidetään perustellusti Turun kuvaajana. Jo hänen ensimmäinen radiotyönsä, aikuisille kirjoitettu ns. perjantai-illan kuunnelma Aurajoen aarre (1960), sijoittui Turkuun; työ on ainoa, jossa Raustela on käyttänyt Turun murretta. Murteesta luopuminen oli tietoinen valinta; Ritva-Liisa Pilhjerta huomioi sen "Noitakelloja" (1975) arvioidessaan:, Raustela "on välttänyt Turun murteen karikon, puhtaana murre olisi kirjakieleen yhdistettynä tuntunut luultavasti vain huvittavalta." Murteen sijasta Raustela sitoi teoksensa aikaan ja paikkaan tarkoin valituilla vanhoilla nimillä ja jo hävinneillä sanoilla "luontevissa yhteyksissä, eikä kirjailija tyrkytä niitä, ei keikaroi niillä".


title: Lasse Raustela

text: Mikään yksinomainen Turun kuvaaja Raustela ei kuitenkaan ole. Kuusiosaisessa Taivaansavut-sarjassa pääpaino on toki sotavuosien Turussa, mutta maaseutujaksojen maisema on Kyrön Hevossaaresta. Hevossaareen sijoittuu, tosin mukaillen, myös "Älä itke, Vasili-setä". "Noitakellot" on selkeästi turkulaiskirja, samoin "Keskiyön vossikka"; verhotummin kaupunkiin sijoittuu "Pomppiva Rumilus". Piuran Hessu tulee kyllä äiteineen Turusta, koska koti on palanut pommituksissa; mutta itse kertomus tapahtuu Kärjen maatalossa ja Kuusiston salmen rannalla. Samoissa maisemissa alkaa Seitsemännen laiturin tytön tarina ja jatkuu sitten Turussa. "Kuningashitti" on puhdas helsinkiläiskirja, samoin Suomenlinnaan sijoittuva trilogia Tupla-Kervisistä. Raustelan ainoa tyttökirja, K"ameran silmässä siniset unet", sijoittuu sekä Ouluun että Helsinkiin.


title: Lasse Raustela

text: Koulun jälkeen Raustela hakeutui Turun Sanomien toimituksen lähetiksi 1949; kuusi vuotta myöhemmin samassa lehdessä ilmestyi hänen ensimmäinen painettuna julkaistu tekstinsä. Pian sen jälkeen alkoi vapaan lehtimiehen ura Helsingissä Liitosalueen-Sanomien (myöh. Helsinki-lehden) "lentävänä reportterina" sekä eräiden aikakauslehtien avustajana. Tärkeimmiksi muodostuivat Seura ja Koti-Posti, joissa Raustela vuosina 1960–1970 uursi uutta uraa omintakeisilla, mystillisromanttisilla kertomuksillaan.


title: Lasse Raustela

text: 1960-luvun alussa alkoi Raustelan ura myös radiokirjailijana. Yhtenä legendaarisen Antero Alpolan ahkerimmista avustajista Raustela kirjoitti vuosina 1961–1977 radion ajanvietetoimitukselle 25 täyspitkää hupailua; tavaramerkikseen hän kehitti sanan ja lyhyiden iskelmäpätkien yhdistelmän. Vuosina 1963–1980 hän avusti myös Lea Pennasen johtamaa lastenradiota 16 lasten- tai varhaisnuorten kuunnelmalla sekä kahdella sarjakuunnelmalla; hän oli mukana kehittämässä Pennasen aloittamaa realistista varhaisnuorten kuunnelmalajia. Myöhemmin Raustela kirjoitti myös kaksi pitkää tv-sarjaa: Jussi Tapolan ohjaaman Omenankukissa lunta ja Keijo Kompan ohjaaman Tavataan Karppisilla.


title: Lasse Raustela

text: Raustelan laajaan ja monipuoliseen tuotantoon kuuluu myös useita tietokirjoja; mm. kaksi kaupunki- ja kulttuurihistoriallisesti merkittävää talohistoriaa. "Dementjeffin kiwikartano osoittaa, että paikallisesti ja temaattisesti rajatun kokonaisuuden kuvaus voi välittää laajasti tietoa yhteiskunnan muutoksista, arvoista, elämäntavasta ja vaikutussuhteista."


title: Lasse Raustela

text: Raustelan kirjallisen tuotannon pääpaino on silti nuortenkirjallisuudessa; hän "on monestakin syystä kotimaisen nuorisokirjallisuuden kärkihahmoja." Raustelan päätyö, kuusiosainen Taivaansavut-sarja, "on nuortenkirjallisuudessamme ainutlaatuisen kattava kuvaus elämästä talvi- ja jatkosodan vuosien Suomessa. Raustela hahmottaa mestarillisesti ajankuvan ja vangitsee samalla herkästi nuoruuden tunnot."


title: The 30th Anniversary Album

text:
The 30th Anniversary Album on suomalaismuusikko Kari Peitsamon 30-vuotista musiikkiuraa juhlistava studioalbumi. Se julkaistiin 7. helmikuuta 2007. Albumi on Peitsamon soolotuotantoa, eikä sillä esiinny muita muusikoita hänen lisäkseen. Soittimenaan hänellä on kitara.
Albumi aloitti Kari Peitsamon ja Rocket Recordsin yhteistyön, ollen samalla myös Rocket recordsin ensimmäinen julkaisu.


title: The 30th Anniversary Album

text: Kaikki kappaleet säveltänyt, sanoittanut ja sovittanut Kari Peitsamo.


title: HSK

text: HSK voi tarkoittaa jotakin seuraavista:


title: Putoavia enkeleitä

text: Putovia enkeleitä on suomalainen elokuva, joka kertoo kirjailija Lauri Viidan (Tommi Korpela) ja kirjailija Aila Meriluodon (Elina Knihtilä) värikkään rakkaustarinan ja kuvaa Viidan sairastumisen heidän kuvitteellisen tyttärensä Helenan (Elena Leeve) näkökulmasta. Se on olennaisesti nuoren naisen kasvukertomus ja samalla sodanjälkeisen suomalaisen kulttuurielämän kuvaus. Elokuvan ensi-ilta oli 5. joulukuuta 2008.


title: Putoavia enkeleitä

text: "Putoavia enkeleitä" perustuu Heikki Kujanpään ohjaamaan samannimiseen näytelmään, jota esitettiin Q-teatterissa 2005. Näytelmän on ohjannut elokuvaksi niin ikään Heikki Kujanpää.


title: Putoavia enkeleitä

text: Elokuva sai kolme Jussi-palkintoa 2009: Tommi Korpela parhaasta miespääosasta, Elena Leeve parhaasta naispääosasta ja Elina Knihtilä parhaasta naissivuosasta.


title: Pete Stark

text: Fortney Hillman "Pete" Stark, Jr. (s. 11. marraskuuta 1931) on yhdysvaltalainen demokraattisen puolueen poliitikko. Hän syntyi Milwaukeessa, Wisconsinissa, ja palveli Yhdysvaltain ilmavoimissa vuosina 1955–1957.


title: Pete Stark

text: Stark valmistui Massachusetts Institute of Technologysta 1953 ja Kalifornian yliopiston (Berkeley) Haas School of Businessista 1960.


title: Pete Stark

text: Stark on istunut Yhdysvaltain edustajainhuoneessa kalifornialaisista vaalipiireistä yhtämittaisesti vuodesta 1973. Hän vastusti sekä Vietnamin että Irakin sotia.


title: Pete Stark

text: Stark on historian ensimmäinen avoin ateisti Yhdysvaltain edustajainhuoneessa.


title: Pyhän Vituksen katedraali

text: Pyhän Vituksen katedraali () on katolinen katedraali Prahan linnan alueella Tšekin pääkaupungissa Prahassa. Se on maan suurin ja merkittävin kirkko, ja hyvin säilynyt esimerkki goottilaisesta rakennustyylistä.


title: Pyhän Vituksen katedraali

text: Ensimmäisen kirkon rakentamisen nykyiselle paikalle aloitti vuonna 925 Böömin hallitsija Venceslaus Pyhä, ja 1060-luvulla sitä laajennettiin kolmilaivaiseksi basilikaksi. Nykyisen katedraalin rakentaminen aloitettiin kuningas Kaarle IV:n aikana vuonna 1344. Sen suunnittelivat ranskalainen Matthias Arrasialainen ja saksalainen Peter Parler. Rakennustyöt jatkuivat lähes kuusi vuosisataa vuoteen 1929 asti, jolloin katedraali vihdoin valmistui, kun Alfons Muchan lasimaalaukset saatiin paikalleen.


title: Pyhän Vituksen katedraali

text: Pyhän Vituksen katedraaliin ja sen alla olevaan kryptaan on haudattu kuninkaita ja kirkonmiehiä Přemyslidien hallitsijasuvun ajoista lähtien. Lisäksi katedraalin sisällä olevassa "Pyhän Venceslauksen kappelissa" säilytetään valtion kruununjalokiviä.


title: Arabiemiirikuntien jalkapallomaajoukkue

text: Arabiemiirikuntien jalkapallomaajoukkue () edustaa Arabiemiirikuntia kansainvälisissä miesten jalkapallokilpailuissa ja sitä hallinnoi Arabiemiirikuntien jalkapalloliitto.


title: Arabiemiirikuntien jalkapallomaajoukkue

text: Maajoukkue on esiintynyt kertaalleen MM-kisoissa vuonna 1990. Se hävisi kaikki kolme otteluaan Kolumbiaa, Länsi-Saksaa ja Jugoslaviaa vastaan. Aasian-mestaruuskisoissa joukkue ylsi neljänneksi vuonna 1992 ja toiseksi vuonna 1996. Molemmissa kisoissa se hävisi viimeisen ottelunsa rangaistuspotkukilpailulla.


title: OASIS

text: OASIS eli Organization for the Advancement of Structured Information Standards on voittoa tavoittelematon kansainvälinen järjestö, joka aloitti toimintansa vuonna 1993 nimellä SGML Open. Tuolloin järjestö koostui yksityisistä ja yrityksistä, jotka pyrkivät aktiivisesti laatimaan ohjeita ja sääntöjä SGML-kieltä hyödyntävien sovellusten yhteensopivuuden edistämiseksi. Vuonna 1998 järjestön nimi muutettiin kuitenkin nykyiseen muotoonsa, koska sen agenda oli laajentunut merkittävästi.


title: OASIS

text: Nykyisin järjestön tavoitteena on avointen IT-alan standardien kehitys ja leviämisen edistäminen. Jäseniä järjestöllä on yli 5 000, jotka edustavat yli 600 yritystä noin 100 maassa.


title: M/S Peter Pan

text: M/S Peter Pan () on saksalaisen TT-Linen omistama autolautta. Se on rakennettu vuonna 2001 SSW Fähr und Spezialschiffbau GmbH:n telakalla Bremerhavenissa, Saksassa. Kuollutta painoa aluksella on 6 885 tonnia. "Peter Pan" on rekisteröity Ruotsin lipun alle ja sen kotisatama on Trelleborg. Nykyään alus liikennöi reitillä Trelleborg–Travemünde.


title: M/S Peter Pan

text: Peter Panin sisaralus on M/S Nils Holgersson.


title: M/S Peter Pan

text: Alus laskettiin vesille 3. maaliskuuta 2001. 26. lokakuuta kello 12.00 alus luovutettiin TT-Linen omistukseen, joka rekisteröi aluksen Bahaman lipun alle. Kotisatamaksi tuli Nassau. Luovutuksen oli tarkoitus tapahtua jo elokuussa, mutta koneongelmat myöhästyttivät sitä. 3. marraskuuta Evelyn Jenckel kastoi aluksen Trelleborgissa, jonka jälkeen alus aloitti liikennöinnin Ruotsin Trelleborgin ja Saksan Travemünden välillä. 10. marraskuuta 2001 aluksen ollessa Trelleborgista pois johtavalla väylällä tuli aluksen koneisiin vikaa ja Peter Pan törmäsi laituriin saaden vähäisen vaurion. Sää oli huono. 10. joulukuuta alus meni Flender Werftin telakalle Lyypekkiin korjattavaksi. 14. joulukuuta alus rekisteröitiin Ruotsin lipun alle. Kotisatamaksi tuli Trelleborg. Seuraavana päivänä alus lähti telakalta ja palasi liikenteeseen. 29. tammikuuta Peter Panin oikeanpuoleinen Azipod-kääntöpotkuri vaurioitui. Se korjattiin Blohm + Vossin telakalla Hampurissa. 15. helmikuuta alus palasi takaisin liikenteeseen. 13. toukokuuta vasemmanpuoleinen Azipod-kääntöpotkuri vaurioitui ja sekin korjattiin Blohm + Vossin telakalla Hampurissa. Liikenteeseen Peter Pan palasi 21. toukokuuta.


title: M/S Peter Pan

text: 28. helmikuuta 2006 alus meni Aker Yardsin Helsingin telakalle, jossa aluksen koneistoa kunnostettiin. 23. maaliskuuta alus palasi takaisin liikenteeseen. 9.– 21. huhtikuuta alus oli Öresundsvarvetin telakalla Ruotsin Landskronassa, jossa Peter Panin Azipod-kääntöpotkurit vaihdettiin. 23. huhtikuuta alus palasi takaisin liikenteeseen.


title: Igelboda

text: Igelboda on torppa ja asuinalue Saltsjöbadenissa nykyisessä Nackan kunnassa Ruotsissa. Torpan nimi oli alun perin "Egilsboda". Talo on antanut nimensä Tukholman esikaupunkiradan Saltsjöbananin risteysasemalle, jossa Slussenilta alkanut rata jakaantuu Saltsjöbadenin ja Solsidanin haaroihin. Seuraavat asemat ovat Slussenin suuntaan Fisksätra ja Saltsjöbadenin/Solsidanin suuntiin Neglinge/Tippen. Aseman ympärille on nykyään muodostunut tiivistä asutusta.


title: MH Motorcycles Furia

text: MH Motorcycles Furia on espanjalaisen Motorhispania-tehtaan mopomalli. Furiassa on nestejäähdytys, levyjarrut edessä ja takana, Paiolin etuhaarukka, Pirellin renkaat ja monien muiden huipputekijöiden osia. Furiaa on tehty jo yli 20 vuotta, ja vuonna 2005 tuli uusi malli "Furia Max". Furiaa saa nykyään enduro- ja supermoto-mallina. Supermoto-mallissa on hieman isommat renkaat. Moottorina Furiassa on Minarelli AM6. Mopon huippunopeus on kuristettuna 44 km/h mutta kuristamattomana yli 75 km/h.


title: MH Motorcycles Furia

text: Moottori


title: MH Motorcycles Furia

text: Vaihteisto


title: MH Motorcycles Furia

text: Polttoainejärjestelmä


title: MH Motorcycles Furia

text: Voitelujärjestelmä


title: MH Motorcycles Furia

text: Sähköjärjestelmä


title: MH Motorcycles Furia

text: Valot


title: MH Motorcycles Furia

text: Runko


title: MH Motorcycles Furia

text: Jarrut


title: MH Motorcycles Furia

text: Renkaat


title: MH Motorcycles Furia

text: Rengaspaineet


title: MH Motorcycles Furia

text: Mitat


title: Surukerttuli

text: Surukerttuli ("Vermivora bachmanii") on uhanalainen varpuslintu. Siitä ei ole varmoja havaintoja vuoden 1988 jälkeen.


title: Surukerttuli

text: Surukerttuli kasvaa 12 cm pitkäksi. Aikuinen koiras on värikkäin: sillä on ruskea selkäpuoli, keltainen vatsapuoli ja musta päälaki ja rintaläikkä. Naaras ja nuori yksilö ovat hailakampia.


title: Surukerttuli

text: Surukerttuli pesii Yhdysvalloissa ja talvehtii Kuubassa. Yhdysvalloissa sitä ei ole nähty vuoden 1988 jälkeen, Kuubasta on epävarma havainto vuodelta 2002.


title: Olli Lyytikäinen

text: Tenho Olavi ”Olli” Lyytikäinen (12. kesäkuuta 1949 Heinävesi – 9. tammikuuta 1987 Helsinki) oli suomalainen itseoppinut poptaiteilija.


title: Olli Lyytikäinen

text: Lyytikäinen syntyi Heinävedellä 1949. Perhe muutti 1961 Espooseen, jossa Olli kävi Etelä-Espoon Yhteiskoulun keskikoulua vuoteen 1965. Hän pyrki myös Kuvataideakatemiaan muttei päässyt sisään eikä enää hakenut uudelleen. Hän piti välivuotta koulusta ja toimi tänä aikana mainospiirtäjänä. Perhe muutti jälleen vuonna 1966, tällä kertaa Helsingin Kontulaan. Hän ystävystyi monien muiden taiteilijoiden kanssa, kuten Leo Lindsten, Kalevi Seilonen, Juhani Harri, Mattijuhani Koponen ja Markus Heikkerö.


title: Olli Lyytikäinen

text: 1970-luvun alussa hän kuvitti Yleisradion Kieliradio- ja Opetusohjelmat-julkaisuja sekä lehtiä, kuten Pirkka, VIP ja Tuuletin. Lapsena Lyytikäinen luki paljon sarjakuvia, millä oli suuri vaikutus hänen 1970-luvun töihinsä, joissa voi nähdä muun muassa Aku Ankan, Teräsmiehen ja Tintin.


title: Olli Lyytikäinen

text: Maalaamisen ja piirtämisen lisäksi Lyytikäinen opetti valokuvausta Taideteollisessa korkeakoulussa vuosina 1981−1982. Hän soitti banjoa ja osallistui 1973 Milanon nykymusiikin festivaaliin omalla sävellyksellään "Banjo piece for Good Looking Frankenstein".


title: Olli Lyytikäinen

text: Lyytikäinen kuoli kotonaan Suvilahdenkadulla 1987. Alkoholi oli ongelma, jonka hän itsekin myönsi.


title: Olli Lyytikäinen

text: Nykytaiteen museo Kiasmassa järjestettiin vuonna 2000 Olli Lyytikäisen retrospektiivinen näyttely. Yhteistyössä ruotsalaisen Nordiska Akvarellmuseetin kanssa Salon taidemuseo Veturitallissa 7. kesäkuuta – 28. syyskuuta 2014 järjestetty näyttely sai kiittäviä arvioita. Veikko Halmetoja kirjoitti arviossaan, että kyseessä on kesän 2014 tapaus. Lyytikäinen oli hänen mukaansa tähti ylitse muiden aikalaistaiteilijoiden.


title: Olli Lyytikäinen

text: Lyytikäisen ensimmäinen yksityisnäyttely "Aus die Patologische Schizzenbücher" oli vuonna 1971 Galleria Halvoissa Huveissa. Lyytikäisen töitä on esitelty myös ulkomailla.


title: Oulun Vesi

text: Oulun Vesi on Oulun kaupungin omistama kunnallinen liikelaitos, joka vastaa Oulun vesihuollosta. Laitos vastaa sekä talousveden jakelusta että jätevesien käsittelystä. Kaupungin organisaatiossa Oulun Vedestä vastaa liikelaitosten lautakunta.


title: Oulun Vesi

text: Vesilaitos perustettiin vuonna 1902, kun kaupunginvaltuusto hyväksyi suunnitelman, jossa kaupunkiin rakennettaisiin kaksi pientä vesitornia tai pikemminkin vesisäiliötä juomaveden jakeluun ja niihin vedettäisiin juomavesijohto Koskenniskan Kurkelanrantaan rakennettavasta pumppuhuoneesta. Toinen arkkitehti Albertina Östmanin vuonna 1902 suunnittelema vesisäiliö rakennettiin Palokunnan puistoon Pakkahuoneenkadun ja Uusikadun risteykseen ja toinen arkkitehti Viktor Sucksdorffin suunnittelema säiliö Heinätorin puistoon.


title: Oulun Vesi

text: Vesilaitoksen ensimmäinen varsinainen vesitorni rakennettiin Intiönkankaalle. Arkkitehti J.S. Sirénin vuonna 1925 suunnittelema vesitorni otettiin käyttöön vuonna 1927. Vanhalla vesitornilla selvittiin vuoteen 1969 saakka, jolloin otettiin Puolivälinkankaan vesitorni. Uusin vesitorni on vuonna 1993 valmistunut Maikkulan vesitorni, joka on ulkonäöltään hyvin samankaltainen kuin Puolivälinkankaan vesitorni.


title: Oulun Vesi

text: Vesilaitoksen nimenä oli perustamisesta aina vuoteen 1946 saakka vesijohtolaitos, vuosina 1946–1993 vesilaitos, vuosina 1993–2000 vesihuoltolaitos ja vuodesta 2000 lähtien Oulun Vesi.


title: Kangasniemen Kalske

text: Kangasniemen Kalske ry on suomalainen urheiluseura joka on perustettu vuonna 1904. Kalske on yleisseura, jossa harjoitetaan perinteisiä yksilölajeja: yleisurheilua, hiihtoa, suunnistusta ja ammuntaa. Seuran hallinnosta vastaa johtokunta. Seura sai Wihuri-pääpalkinnon vuonna 2004, hyvästä toiminnastaan. Kangasniemen Kalskeen puheenjohtajana toimii Hannu Tiusanen.


title: Kangasniemen Kalske

text: Tunnettuja kalskelaisia ovat muun muassa hiihtäjä Virpi Kuitunen, suunnistaja Erkki Kohvakka, hiihtosuunnistaja Heimo Taskinen, kuulantyöntäjä Tepa Reinikainen ja suunnistaja ja hiihtäjä Silja Tarvonen.


title: Francis T. Nicholls

text: Francis Redding Tillou Nicholls (20. elokuuta 1834 – 4. tammikuuta 1912) oli yhdysvaltalainen demokraattipoliitikko, sisällissodan prikaatikenraali ja lakimies.


title: Francis T. Nicholls

text: Nicholls menetti sodassa 1860-luvun alussa eri yhteyksissä sekä vasemman jalkansa että vasemman kätensä. Invalidisoitumisestaan huolimatta hän istui Louisianan kuvernöörinä vuosina 1877–1880 ja 1888–1892.


title: Francis T. Nicholls

text: Louisianan Nicholls State University on nimetty kuvernööri Nichollsin mukaan.


title: Pittheus

text: Pittheus () oli kreikkalaisessa mytologiassa Troizenin kuningas ja Pelopsin ja Hippodameian poika.


title: Pittheus

text: Pittheus oli tunnettu viisaudestaan. Ateenan kuningas Aigeus saapui hänen tykönsä oraakkelin luota hänen kysyttyään neuvoa perijän saamiseksi. Viesti kehotti häntä olemaan antautumatta lemmenleikkeihin ennen kuin hän saapuisi Ateenaan, mutta kuningas ei ymmärtänyt saamaansa viestiä, jonka mukaan hän ei saisi raottaa viinileilinsä kurkottavaa kaulaa ennen kotiin paluutaan. Aigeuksen kerrottua saamansa neuvon Pittheukselle, tämä ymmärsi viestin ja houkutteli Aigeusta makaamaan tyttärensä Aithran. Tästä suhteesta syntyi Theseus, jota varttui Troizenissa. Aigeus kuitenkin ohjeisti Aithran lähettämään pojan tämän vartuttua täysi-ikäiseksi Ateenaan.


title: Kermaviili

text: Kermaviili on ruoanvalmistukseen, leivontaan ja esimerkiksi kylmiin kastikkeisiin (dippikastike) käytettävä rasvainen viili. Se valmistetaan kermasta hapattamalla. Kermaviilin rasvapitoisuus on eri vaihtoehdoissa 2–10 prosenttia.


title: Louis A. Wiltz

text: Louis Alfred Wiltz (22. lokakuuta 1843 – 16. lokakuuta 1881) oli yhdysvaltalainen demokraattisen puolueen poliitikko. Hän toimi New Orleansin pormestarina vuosina 1872–1874 ja Louisianan kuvernöörinä 1880–1881.


title: Louis A. Wiltz

text: Wiltz oli myös Louisianan edustajainhuoneen puhemiehenä ja osavaltion varakuvernöörinä. Hänen ennenaikaisen kuolemansa 37 vuoden iässä aiheutti tuberkuloosi.


title: Kurt Bruncrona

text: Kurt Wilhelm Bruncrona (2. heinäkuuta 1893 Helsinki – 8. joulukuuta 1956) oli suomalainen jääkärieversti. Hänen vanhempansa olivat maanviljelysneuvos Karl Wilhelm Bruncrona ja Augusta Carlsson. Hänet vihittiin avioliittoon vuonna 1920 Maria Sofia Adelaide Indreniuksen kanssa.


title: Kurt Bruncrona

text: Hän kävi kahdeksan luokkaa Helsingin uutta ruotsalaista yhteiskoulua. Opintojaan hän jatkoi eläinlääkintä- ja maatalouskorkeakoulussa Tanskassa vuosina 1914–1915. Sotilashallintokurssin 1. ja 2. osan hän suoritti vuosina 1926–1928.


title: Kurt Bruncrona

text: Hän keskeytti opintonsa Tanskassa ja suuntasi matkansa Saksaan ja liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 2. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, missä hän palellutti jalkansa melko pahoin. Hän osallistui keväällä 1917 Libaussa pidetyille eläinlääkintäkursseille, jotka kestivät kolme kuukautta.


title: Kurt Bruncrona

text: Hän saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan lähettiupseeriksi ja intendentiksi 1. jääkärirykmenttiin. Hän otti osaa taisteluihin rykmenttinsä mukana Lempäälässä ja Viipurin seudulla.


title: Kurt Bruncrona

text: Hänet siirrettiin armeijan uudelleenjärjestelyn seurauksena Suomen valkoiseen kaartiin, jossa hänet sijoitettiin intendentiksi ja kolmeksi kuukaudeksi 2. komppanian päälliköksi. Rykmentin rahastonhoitajaksi hänet määrättiin 20. toukokuuta 1919. Toisen komppanian päälliköksi hänet komennettiin 1. tammikuuta 1923. Uudenmaan rykmentin talouspäälliköksi hänet nimitettiin 9. helmikuuta 1925, jossa tehtävässä oli vuoteen 1934 asti, jolloin sai siirron Yleisesikunnan aluejärjestön huoltopäälliköksi, missä tehtävässä oli vuoteen 1936 asti. Yleisesikunnan kansliatoimiston päälliköksi hänet nimitettiin 17. elokuuta 1936, josta edelleen 1. tammikuuta 1938 hänet siirrettiin puolustusministeriön kansliatoimiston päälliköksi.


title: Kurt Bruncrona

text: Sotien aikana hän toimi komendanttitoimiston päällikkönä puolustusministeriössä ja Puolustusvoimain pääesikunnassa sekä Puolustusministeriön virkaatekevänä komendanttiosaston päällikkönä vuosina 1941 – 1944. Vakinaisesta palveluksesta hän erosi vuonna 1945.


title: Kurt Bruncrona

text: Hän antautui maanviljelylle ja viljeli Tenholassa omistamansa Karsbyn kartanon maita ja toimi Oy Fiskars Ab:n johtokunnan jäsenenä. Hänet on haudattu Tenholaan.


title: Kurt Bruncrona

text: Suomen upseeriliito kasinotalon isännöitsijänä ja klubimestarina toimi vuosina 1918–1935. Kenttäkeittiökomitean jäsenenä hän toimi vuosina 1929–1931. 1. Divisioonan remonttilautakunnan jäsenenä hän toimi vuosina 1924–1930, Uudenmaan rykmentin kunnianeuvoston varapuheenjohtajana hän toimi vuonna 1929. Hän kuului armeijan edustajistoon Lützenin taistelun 300-vuotisjuhlassa Tukholmassa vuonna 1932.


title: Jukka Yrjänheikki

text: Jukka Samuli Yrjänheikki (s. 23. syyskuuta 1988 Rovaniemi) on suomalainen jalkapalloilija, joka edustaa tällä hetkellä Kakkosessa pelaavaa FC Santa Claus AC:ta. Hän on pelipaikaltaan puolustava keskikenttäpelaaja.


title: Jukka Yrjänheikki

text: Yrjänheikki on Rovaniemen Palloseuran kasvatti. Hän pelasi kausilla 2006–2007 enimmäkseen RoPS:n silloisessa farmijoukkueessa FC Lynxissä Kakkosta. Vuodet 2007 ja 2008 Yrjänheikki oli suurimmaksi osaksi loukkaantuneena. Kaudella 2009 Yrjänheikki pelasi Veikkausliigassa 8 ottelua. Yrjänheikki pelasi kaudet 2010–2011 PS Kemissä Ykköstä. Kauden 2011 keväällä hän loukkasi polvensa ja palasi pelikuntoon vasta kauden lopulla.


title: Jukka Yrjänheikki

text: Kaudella 2012 Yrjänheikki voitti RoPS:n kanssa Ykkösen ja nousi Veikkausliigaan. Vuodeksi 2014 Yrjänheikki palasi Kemistä Rovaniemelle ja johdatti FC Santa Claus AC:n kapteenina joukkueen Kakkoseen.


title: Norman Gary

text: Norman Gary on omituisesta elämäntavastaan tunnetuksi tullut yhdysvaltalainen biologi ja muusikko. Hänestä tuli Kalifornian yliopiston professori vuonna 1962; akateemista uraa jatkui aina vuoteen 1994.


title: Norman Gary

text: Viidestä lapsesta vanhimpana kasvanut Gary kiinnostui jo varhain biologian asioista. Hän aloitti kouluiässä musiikkiharrastuksensa ja opiskeli itsenäisesti klarinetinsoittoa. Hän valmistui Floridan Ocala High Schoolista vuonna 1951.


title: Norman Gary

text: Pitkään hyönteisten käyttäytymistä tutkinut Gary elää mehiläisten parveillessa hänen ympärillään. Hän on esiintynyt mehiläistensä kanssa klarinetistina omassa dixieland-yhtyeessään The Beez Kneezissä, jonka kanssa hän on levyttänytkin.


title: Norman Gary

text: Gary on nähty useissa elokuvissa. Hän on mehiläisineen päässyt Guinnessin ennätysten kirjaan ja Ripleyn kummallisuuksien joukkoon.


title: Tornion IHC

text: Tornion Ice Hockey Club eli TIHC on vuonna 1976 perustettu torniolainen jääkiekkoseura. Tornion IHC:n kotihalli on Hannulanmäen jäähalli. Kaudella 2009–2010 TIHC pelasi historiansa ensimmäistä kertaa Suomi-sarjassa. Sitä ennen II divisioona oli korkein sarjataso, jolla Tornion IHC oli esiintynyt. Miesten edustusjoukkueen lisäksi Tornion IHC:lla on myös naisten jääkiekkojoukkue sekä juniorijoukkueita eri ikäluokissa.


title: Tornion IHC

text: TIHC-aiheisia kappaleita ovat Jari Vesan säveltämä ja sanoittama "TIHC iskee" sekä Jakke Salomaan säveltämä ja sanoittama "TIHC toimii". Kappaleiden sovituksista vastaa Idealside.


title: Tornion IHC

text: Tornion IHC:n perustava kokous pidettiin 26. helmikuuta 1976. Nimeksi uudelle seuralle päätettiin antaa kansainvälinen Tornio Ice Hockey Club, joka on myöhemmin muuntunut nykyiseen muotoonsa Tornion Ice Hockey Club. TIHC:n väreiksi päätettiin ottaa Tornion kaupungin värejä mukaillen sininen, punainen ja valkoinen, ja myös seuratunnus suunniteltiin kaupungin vaakunan pohjalta.


title: Tornion IHC

text: Tornion keskeinen jääkiekon harrastuspaikka oli alusta lähtien Putaan ulkokaukalo, joka toimi myös seuran kotikenttänä pitkään. Torniossa siirryttiin jäähalliaikaan 14. tammikuuta 2001, kun uusi Putaan kaupunginosassa sijaitseva Hannulanmäen jäähalli otettiin käyttöön. Tornion IHC oli siirtynyt jäähalliaikaan osittain jo aiemmin, sillä Tornion Ruotsin puoleiseen naapurikaupunkiin, Haaparannalle, jäähalli oli rakennettu jo vuonna 1990.


title: Tornion IHC

text: Kevätkausille 2007 ja 2008 Tornion IHC eteni Suomi-sarjan karsintoihin, seuran siihen astisen historian parhaimpiin saavutuksiin miesten tasolla. Kuuden joukkueen karsintalohkoista TIHC ei kuitenkaan onnistunut etenemään Suomi-sarjaan, vaan jatkoi pelejään molemmilla kerroilla II-divisioonassa. Vuoden 2008 loppupuolella TIHC:n edustusjoukkue voitti II-divisioonan 5. lohkon ja selviytyi Suomi-sarjan karsintaan kevätkaudelle 2009.


title: Tornion IHC

text: Keväällä 2009 TIHC oli jälleen mukana Suomi-sarjan karsinnoissa ja selvitti viimein tiensä Suomi-sarjaan. Joukkue pelasi syksyllä 2009 Suomi-sarjan 1. alkulohkossa sijoittuen neljänneksi, jonka jälkeen vuoden 2010 alussa TIHC siirtyi viiden joukkueen karsintalohkoon taistelemaan Suomi-sarjassa jatkamisesta. Joukkue varmisti paikkansa ja jatkaa Suomi-Sarjassa kaudella 2010-2011.


title: Tornion IHC

text: Kausi 2010-2011 ei ollut yhtä menestyksekäs joukkueelle kuin aikaisemmat kaudet. Joukkueen panos ei riittänyt Suomi-sarjan alkulohkossa eikä karsintasarjassa, joten TIHC jatkaa II-divisioonassa kaudella 2011-2012.


title: Maria Tipo

text: Maria Tipo (s. 23. joulukuuta 1931) on italialainen pianisti. Hän syntyi Napolissa ja opiskeli muiden muassa Alfredo Casellan johdolla.


title: Maria Tipo

text: Tipo oli vasta 17-vuotias voittaessaan Genevessä kansainvälisen pianokilpailun. Hän esiintyi myöhemmän uransa aikana laajalti Pohjois-Amerikassakin.


title: Maria Tipo

text: Tipo on levyttänyt esimerkiksi Bachin Goldberg-muunnelmat, Domenico Scarlattin sonaatteja ja Muzio Clementin tuotantoa. Hän on opettanut vakituisesti konservatorioissa ja pitänyt mestarikursseja.


title: Aimo Huttunen

text: Aimo Olavi Huttunen (7. heinäkuuta 1916 Suovanlahti, Viitasaari – 31. heinäkuuta 2003 Vancouver, Kanada) oli suomalainen säveltäjä ja sanoittaja, joka nuorena aloitti Suomen Vapaakirkon pastorina. Huttunen sävelsi ja sanoitti suomalaista hengellistä musiikkia ja suomensi myös monia hengellisiä lauluja, joita lauletaan eri tilaisuuksissa. Eläkkeelle päästyään Huttunen muutti Kanadaan Vancouveriin, koska hänen lapsensa olivat siellä.


title: Ricardo Vidal

text: Ricardo Jamin Vidal (6. helmikuuta 1931 – 18. lokakuuta 2017 Cebu) oli filippiiniläinen kirkonmies. Hän toimi Cebun roomalaiskatolisena arkkipiispana vuodesta 1982 ja sai nimityksen kardinaaliksi 25. toukokuuta 1985.


title: Ricardo Vidal

text: 17. maaliskuuta 1956 papiksi vihitty Vidal oli mukana valitsemassa uutta paavia vuoden 2005 konklaavissa.


title: M/S Berge Stahl

text: M/S Berge Stahl () on norjalaisen Bergesen D.Y. Shipping AS:n omistuksessa oleva maailman suurin irtolastialus. Alus on rakennettu vuonna 1986 Hyundai Shipbuilding & Heavy Ind. Ltd:n telakalla Ulsanissa, Etelä-Koreassa. Kuollutta painoa "Berge Stahlilla" on 364 767 tonnia. Alus on rekisteröity Norjan lipun alle ja sen kotisatama on Stavanger.


title: M/S Berge Stahl

text: 14. maaliskuuta 1986 aluksen köli laskettiin ja 4. syyskuuta alus laskettiin vesille. 1. joulukuuta 1986 alus oli valmis ja se luovutettiin.


title: M/S Berge Stahl

text: Suuren kokonsa vuoksi alus voi täyteen lastattuna käyttää vain kahta satamaa maailmassa, Terminal Marítimo de Ponta da Madeiraa Brasiliassa ja Europoortia lähellä Rotterdamia, Alankomaissa. Alus tekee vuodessa näiden satamien välillä noin kymmenen matkaa tai yhden menopaluumatkan viiden viikon välein. Berge Stahl kuljettaa rautamalmia Brasiliasta. Syyskuussa 2006 alus kuljetti malmia Majishanin satamaan, Kiinaan. Majishanissa alus kuivatelakoitiin ja tehtiin tarkastus. Paluumatkalle Rotterdamiin alus lastasi vajaan lastin malmia Länsi-Australian Dampierista ja Etelä-Afrikan Saldanha Baysta. Saldanha Bayssa maksimisyväys on 21 metriä.


title: Peggy Whitson

text: Peggy Annette Whitson (s. ) on yhdysvaltalainen avaruuslentäjä ja biokemisti. Whitson on ensimmäinen Kansainvälisen avaruusaseman komentajana toiminut nainen ja hän on pisimpään avaruudessa ollut yhdysvaltalainen.


title: Peggy Whitson

text: Whitsonin ensimmäinen avaruuslento oli 2002 Retkikunta 5 (Expedition 5) Kansainväliselle avaruusasemalle (ISS). Laukaisu tapahtui avaruussukkula Endeavourin lennolla STS-111 ja laskeutuminen Endeavourin lennolla STS-113 .


title: Peggy Whitson

text: Whitsonin toinen lento oli Retkikunta 16 (Expedition 16) Kansainväliselle avaruusasemalle, millä Whitson toimi aseman komentajana.


title: Jere Luokkamäki

text: Jere Luokkamäki (s. 31. toukokuuta 1979) on kotoisin Seinäjoelta ja on Celesty-nimisen yhtyeen rumpali, johtohahmo ja perustajajäsen. Hän kirjoittaa ja suunnittelee Celesty-yhtyeen fantasiatarinat, jotka keskittyvät Cryon-nimisen maailman ympärille. Sanoituksissaan Luokkamäki käyttää kaksoismerkityksiä, eli sanoitus kertoo samaan aikaan fantasiatarinaa ja viittaa silti myös oikean elämän tapahtumiin tai ihmisiin.


title: Jere Luokkamäki

text: Jere soittaa Yamaha-rummuilla, Sabian-symbaaleilla, Evanss kalvoilla ja Promark-kapuloilla.


title: Garrett Reisman

text: Garrett Erin Reisman (s. 10. helmikuuta 1968 Morristown, New Jersey) on yhdysvaltalainen insinööri ja avaruuslentäjä.


title: Garrett Reisman

text: Reisman toimi Retkikunta 15:n varamiehistössä.


title: Garrett Reisman

text: Reismanin ensimmäinen lento oli Retkikunta 16 Kansainväliselle avaruusasemalle. Laukaisu tapahtui avaruussukkula Endeavourin lennolla STS-123 .


title: Garrett Reisman

text: Reisman jatkoi Retkikunta 17:n miehistössä. Laskeutuminen Maahan tapahtui 14. kesäkuuta 2008 avaruussukkula Discoreryn lennolla STS-124.


title: Garrett Reisman

text: Reisman laukaistiin 14. toukokuuta 2010 Kansainväliselle avaruusasemalle avaruussukkula "Atlantiksen" lennolla STS-123.


title: Für Elise (albumi)

text: Für Elise on suomalaismuusikko Kari Peitsamon ja Aku Ankkuli -yhtyeen yhteinen studioalbumi. Se julkaistiin vuonna 2006. Levyn kappaleista puolet on uusia versioita Peitsamon aiemmin julkaistuista kappaleista.


title: Für Elise (albumi)

text: Kaikki kappaleet säveltänyt ja sanoittanut Kari Peitsamo sekä sovittanut Aku Ankkuli.


title: No Mercy (Kari Peitsamon albumi)

text: No Mercy on suomalaismuusikko Kari Peitsamon akustinen studioalbumi. Se julkaistiin 7. syyskuuta 2005. Albumilla Peitsamo laulaa sekä soittaa kitaraa ja kazoota. Muita muusikoita albumilla ei ole.Kaikki sävellykset, sanoitukset ja sovitukset: Kari Peitsamo


title: Charlotte Rae

text: Charlotte Rae (22. huhtikuuta 1926 Milwaukee, Wisconsin – 5. elokuuta 2018 Los Angeles, Kalifornia) oli yhdysvaltalainen näyttelijä. Hän on tullut tunnetuksi muiden muassa 1970–1980-lukujen televisiosarjoista "Diff’rent Strokes" ja "The Facts of Life".


title: Charlotte Rae

text: Rae syntyi venäjänjuutalaisille vanhemmille Milwaukeessa, Wisconsinissa; hänellä oli kaksi sisarta. Valmistuttuaan Shorewood High Schoolista hän opiskeli Northwestern Universityssa.


title: Charlotte Rae

text: Useissa televisiosarjoissa ja elokuvissa esiintynyt, myös teatterissa työskennellyt Rae oli ehdolla kahden Emmy-palkinnon saajaksi vuosina 1975 ja 1982.


title: Charlotte Rae

text: Rae kuoli sydämenpysähdykseen 92-vuotiaana Los Angelesissa 5. elokuuta 2018. Ennen kuolemaansa hän oli sairastanut luu- ja sylkirauhassyöpää.


title: Shandy

text: Shandy on juomasekoitus, jota valmistetaan yleensä sekoittamalla olutta ja virvoitusjuomaa. Shandysta on useita eri variaatioita, joissa olueen voidaan sekoittaa virvoitusjuoman ohella tai lisäksi esimerkiksi soodavettä tai ginger alea. Juoma sisältää alkoholia, mutta siitä on myös alkoholittomia muunnelmia.


title: Shandy

text: Saksassa erilaiset olutsekoitukset ovat varsin suosittuja, ja ne valmistetaan usein sekoittamalla puolet vaaleaa lageria ja puolet jotain muuta juomaa. Tunnettuja juomasekoituksia ovat mm:Myös Espanjassa juodaan paljon sitruunalimonadin ja oluen sekoitusta, jota kutsutaan nimellä clara.


title: Taistelujen tiellä

text: Taistelujen tiellä on suomalaismuusikko Kari Peitsamon studioalbumi. Se julkaistiin 12. toukokuuta 2004. Albumin materiaali on uutta, lukuun ottamatta Peitsamon "Puisen levyn" (1978) "Puinen koira" -kappaletta, josta äänitettiin uusi versio Avanto-festivaaleilla sekä "Viiala" -kappaletta, josta oli julkaistu akustinen versio Peace & Love -singlellä edellisenä vuonna.


title: Taistelujen tiellä

text:
Kaikki sävellykset, sanoitukset ja sovitukset Kari Peitsamo.Kappale 1 on äänitetty livenä Rytmi-lehden 70-vuotiskonsertissa 19.3.2004. Äänittäjänä Mika Silaste.
Kappaleet 14 ja 15 on äänitetty livenä Avanto-festivaalilla 22.11.2003. Äänittäjänä Tommi Keränen.


title: Mökkitalkkari

text: Mökkitalkkari on vapaa-ajan asunnon "talonmies". Termi on käytössä lähinnä markkinoinnissa. Mökkitalkkareita voi tilata kesämökille tekemään erilaisia huolto- ja kunnossapitotöitä.


title: Mökkitalkkari

text: Mökkitalkkarin töihin kuuluvat huolto- ja kunnossapitotyöt, kuten lumityöt ja nurmikonleikkuu, sekä vuosittaiset huoltotehtävät kuten räystäiden tyhjennys tai laitureiden nostot ja laskut. Lisäksi tehtäviin kuuluvat pienet korjaustyöt ja remontit. Mökkitalkkarit saatavat tarjota myös muita palveluja, kuten kaupassa käyntiä, saunan lämmitystä, polttopuiden tekoa tai tarkistusmatkoja mökille. Tavallisimmin mökkitalkkari veloittaa tuntihinnan.Tunti maksaa tyypilisesti 30–46 euroa (vuonna 2018).


title: Teema (musiikki)

text: Teema eli aihe on länsimaisessa taidemusiikissa yksilöllinen melodinen muodoste, joka koostuu tavallisesti kahdesta tai useammasta motiivista. Teema toimii laajan sävellysteoksen olennaisena ja varsinaisena lähtökohtana. Sävellyksessä teemaa muunnellaan. Polyfonisessa musiikissa teemaa käytetään jäljittelyn eli imitaation aineksena: teoksen teemat toistuvat eri äänissä ja niitä asetellaan eri tavoin vastatuksin (esimerkiksi fuugassa teema ja kontrasubjekti).


title: Teema (musiikki)

text: Teema esiintyy useimmiten kappaleen alussa, ja toistuu vähintään kerran lähes muuntumattomana kappaleen aikana. Teeman käsittely, toistumisjärjestys, ja toistumistiheys ovat olennainen osa sävellysmuodon määrittämistä. Esimerkiksi sonaattimuotoisessa kappaleessa on kaksi teemaa, "pääteema" ja "sivuteema", joskus myös "lopputeema", jotka esitellään alussa (esittelyjakso), sen jälkeen niitä kehitellään (kehittelyjakso) ja muunnellaan ja lopuksi, kertausjaksossa, ne kerrataan mutta niiden välinen tonaalinen jännite on kadonnut.


title: Teema (musiikki)

text: Länsimaisen taidemusiikin yksi kuuluisimmista teemoista on Ludwig van Beethovenin viidennen sinfonian avausmotiivi.


title: Nördlinger Ries

text: Nördlinger Ries on ympyränmuotoinen laakso vuoristoisella alueella Etelä-Saksan itäisessä Baijerissa, kolmion Stuttgart-München-Nurnberg sisässä Donau-Riesin alueella. Toinen kaupunkikolmio on Stuttgart-München-Augsburg. Paikka on läntisessä Baijerissa Stuttgartista noin 80 km itään, ja myös Aalenin kaupungista itään Stuttgartin ja Regensburgin puolivälissä.


title: Nördlinger Ries

text:
Tonavan pääuoman laakson pohjoispuolella lähellä erästä kohtaa, jossa Rein ja Tonava miltei kohtaavat toisensa.
Alueen läpi kulkee Tonavan sivuhaara Wörnitz. Painumaa ympäröivää vuoristoa kutsutaan lännessä Schwäbischer Alb:iksi ja idässä Fränkischer Alb:iksi. Näistä Nördlinger Riesin ympyräpainuma erottuu selvästi riittävän tarkassa korkokuvakartassa. Ilmakuvassa Ries näkyy peltoisena tasankona osin metsästen vuorten ja kukkuloiden ympöröimänä. Joskus näiden vuorten yllä on pilviä ympyrämäisenä muodostumana pitkin Riesin painuman reunavuoria. Nördlinger Riesiä pidetään yleisesti asteroiditörmäyksen aiheuttamana. Nördlingenin kaupunki on 6 km lounaaseen ympyrämäisen kraatterin keskustasta.


title: Nördlinger Ries

text: Kraatterin läpimitta on 24 km, ja se on nykyään noin 100–150 m syvä, koska on täyttynyt maa- ja kivikerrostumilla. Kraatteri syntyi ehkä mioseenikaudella 14,5 miljoonaa vuotta sitten noin 1,1-1,5 km:n läpimittaisen asteroidin törmäyksessä. Tapahtui 1,8 miljoonan Hiroshiman pommia vastaava räjähdys, kun länsilounaasta saapunut asteroidi törmäsi ehkä nopeudella 20 km/s (17–21 km/s) kulmassa 30-50 astetta. Sulaa kiveä lensi 450 km:n päähän Tšekin Määriin asti, josta sitä löytyy nykyään moldaviitti-tektiitteinä. Kraatterista on löydetty impakteille tyypillistä sueviittia ja breksiaa, ja mikroskooppisen pieniä timantteja. Lähistöillä on pienempi 3,8 km:n läpimittainen Steinheimin allas, joka on syntynyt samoihin aikoihin kuin suuri Ries-kraatteri. Tämän pienemmän altaan synnytti ehkä 150 m:n läpimittainen kappale. Se lienee ollut Riesin kraatterin synnyttäneen asteroidin kuu.


title: Rakenne (musiikki)

text: Rakenteella musiikissa tarkoitetaan musiikkiteoksen tai sen osan musiikillisten elementtien järjestystä ja koostumusta. Musiikillisistä elementeistä tavallisin, melodia, rakentuu sävelistä ja rytmeistä. Tavallisesti musiikillinen teos koostuu yhdestä tai useammasta lähtökohtana toimivasta rakenneosasta, ja niistä muokatuista uusista rakenneosasista, eli variaatioista. Kappaleen lähtökohtana toimiva musiikin rakenneosa on nimeltään teema.


title: Rakenne (musiikki)

text: Populaarimusiikissa tärkeitä rakenteita ovat säkeet, kertosäkeet sekä eri soitinten soolot.


title: Rakenne (musiikki)

text: Musiikki koostuu äänestä eli sävelistä. Ääni koostuu voimasta, korkeudesta, kestosta sekä soinnista. Voimaan kuuluu dynamiikka eli äänenvoimakkuus, korkeuteen taas harmonia (eri sointujen yhteisäänes) ja melodia, johon liittyy myös rytmin ohella kesto. Sointi koostuu sointiväristä eli "soundista". Kaikki edelliset johtavat musiikin muotoon eli rakenteeseen: säkeistöt, kertosäkeet sekä niiden järjestys (intro, coda...).


title: Huhtikuu tulee

text: Huhtikuu tulee on Valentin Vaalan ohjaama suomalainen komediaelokuva vuodelta 1953. Se perustuu Mika Waltarin samannimiseen näytelmään vuodelta 1949. Elokuva on mustavalkoinen.


title: Huhtikuu tulee

text: Turhautunut kotirouva Elisabet Avovirta kokee keväisen lemmenseikkailun itseään nuoremman toimittajan Jaakko Huhtikuun kanssa. Lemmenmaljat kilahtelevat kevätauringon säteissä ja kuohuvat lopulta yli reunojensa.


title: Huhtikuu tulee

text: Elisabet Avovirralla on syntymäpäivä, mutta perhe ei muista sitä. Elisabet tuntee olevansa unohdettu, varsinkin kun muu perhe lähtee menoihinsa. Illalla hyväntekeväisyysmyyjäisissä Elisabet tapaa toimittaja Jaakko Huhtikuun, ja päähänpistosta hän kutsuu Jaakon ravintolaan viettämään syntymäpäivää. Seuraavana päivänä Elisabet ja Jaakko tapaavat puistossa. Puistosta palaava Jaakko törmää Heikki Avovirtaan ja tämän sihteeriin Annikki Teräkseen, jolla oli aikoinaan suhde Jaakon kanssa. Heikillä ja Annikilla on kiire kokousmatkalle, ja Annikki ehtii harmikseen vaihtaa Jaakon kanssa vain pari sanaa.


title: Huhtikuu tulee

text: Elisabet kutsuu Jaakon oopperaan. Ilta jatkuu Avovirtojen kodissa, vaikka Jaakko ei oikein innostu. Elisabet on ihastunut Jaakkoon, joka tuntee olonsa kiusaantuneeksi. Avovirran kotona hereillä olevat lapset Kaija ja Pertti huolestuvat äitinsä käytöksestä. Heikki palaa kotiin luultua aiemmin, ja syntyy kohtaus. Aamulla Elisabet kertoo perheelleen rakastavansa Jaakkoa ja lähtee kotoa. Tyrmistynyt Heikki soittaa Jaakolle ja käskee tämän keskusteluun. Jaakko sanoo, ettei ole kiinnostunut Elisabetista. Pertti ja Kaija kehittävät suunnitelman: Kaija alkaa vietellä Jaakkoa saadakseen Elisabetin hylkäämään unelmat Jaakosta. Heikin suunnitelmana on tehdä Elisabet mustasukkaiseksi vikittelemällä sihteeriään Annikkia, mutta Annikin mielessä pyörii vain Jaakko.


title: Huhtikuu tulee

text: Kaija ja Jaakko viettävät iltaa ravintolassa. Heikki taas tilittää aviokriisiään Annikille, ja Elisabet kiertää kaupunkia etsimässä Jaakkoa. Kaijan yritys vietellä Jaakko epäonnistuu, ja hän paljastaa Jaakolle suunnitelmansa: oli tarkoitus järjestää tilanne, jossa Elisabet osuisi paikalle Kaijan ja Jaakon suudellessa. Käykin niin, että Elisabet tulee kotiin, kun Heikki syleilee Annikkia. Heikki pettyy, kun Elisabet ei ole moksiskaan nähdessään aviomiehensä suutelevan sihteeriään. Pertti valehtelee keittiössä Annikille isänsä olevan häikäilemätön naistenmetsästäjä. Kun Elisabet, Heikki ja Annikki selvittävät välejään, Kaijan makuuhuoneesta kuuluu kiljaisu. Jaakko ja Kaija ovat toteuttaneet Kaijan suunnitelman. Lopulta kuitenkin Annikki ja Jaakko päätyvät syleilemään. Avovirran perheessä kaikki palaa ennalleen. Mutta yllättäen Heikistä onkin tullut perheen mielestä syypää koko sotkuun. Elisabet on kuitenkin valmis antamaan hänelle anteeksi.


title: Huhtikuu tulee

text: Aikalaiskriitikko kirjoitti Vaalan komediasta Helsingin Sanomissa: ""Huhtikuu tulee" --- on oikea kevätkomedia, tyypillistä Vaalan kevyttä, eleganttia kerrontaa ja kaikin tavoin fiksua työtä." Uudessa Suomessa Jaakko Hurme arvioi: "Itse näytelmähän ei ollut niin erikoinen, mutta taitavien käskirjoittajien Usko Kempin ja Valentin Vaalan avulla se on elokuvassa kuin uudestisyntynyt". Kriitikot kiittivät kerronnan kepeyttä sekä vauhdikkuutta. Kuvausta pidettiin hajanaisena, "Vaala suosi kokokuvia väärissä yhteyksissä", oli erään kriitikon näkemys. Juha Nevalainen luonnehti Ilta-Sanomissa elokuvaa "helppohintaiseksi ja vähäveriseksi filmiteatteriksi".


title: Huhtikuu tulee

text: Eräässä myöhemmässä arviossa kirjoitetaan, että tapakomedia on sujuva mutta ei juuri jätä jälkiä.


title: Huhtikuu tulee

text: Munkkisaaren studiorakennus vaurioitui tulipalossa syyskuussa 1952. "Huhtikuu tulee" oli ensimmäinen elokuva, joka kuvattiin kyseisellä studiolla onnettomuuden jälkeen. Elokuvan kuvausaika oli helmi-huhtikuu 1953. Ulkokuvia otettiin Helsingissä Mannerheimintiellä, Bulevardilla ja Tähtitorninmäellä. Elokuvan sivuosissa näyttelevät muun muassa Harry Lewing Jaakon työkaverina, Tuija Halonen naistoimittajana, Tarmo Manni taiteilija Kiuruna ja Emma Väänänen kenraalittarena.


title: Yamaha Aerox

text: Yamaha Aerox on japanilaisen Yamaha Motor Companyn skootterimalli. Sitä on valmistettu vuodesta 1997 asti ja se on säilynyt lähes muuttumattomana koko historiansa ajan. Aeroxia valmistetaan 50cc ja 100cc malleina. Vain 50cc:tä tuodaan Suomeen, ja sitä valmistetaan ranskalaisen MBK:n tehtaalla, jossa valmistetaan myös MBK Nitro -nimellä myytävät Aeroxin rinnakkaismallit, sekä kaikki muutkin Yamahan ja MBK:n mopot.


title: Yamaha Aerox

text: Moottori on nestejäähdytteinen Minarellin vaakasylinterinen kaksitahtimoottori, jossa nykyisin on tehoa vakiona vain 2 kW. Voitelu tapahtuu tuoreöljyvoitelulla.


title: Yamaha Aerox

text: Aeroxin vakiovarustukseen kuuluvat muun muassa 13 tuuman alumiinivanteet, Brembon levyjarrut edessä ja takana, mittaristo ja lukollinen säilytystila penkin alla. Mallista on tehty myös erilaisia erikoismalleja kuten F1 Special Edition. Eroina perusmalleihin nähden ovat muun muassa kierroslukumittari, kaasuiskunvaimennin takana, tarrat ja "carbon-look"-osat.


title: Yamaha Aerox

text: Kuristuksina Yamaha Aeroxissa ovat hukkaputki ja variaattorin prikka. Lisäksi vanhemman mallin Stage2 -putkesta löytyy kuristus ennen äänenvaimenninta.


title: Robert Poujade

text: Robert Poujade (s. 6. toukokuuta 1928) on ranskalainen poliitikko. Hän istui parlamentin jäsenenä vuosina 1967–2002 ja toimi Dijonin pormestarina 1971–2001. Hän oli lisäksi maansa ympäristö- ja luonnonsuojeluministeri vuosina 1971–1974.


title: Robert Poujade

text: Poujade on Kunnialegioonan upseeri ja Ordre des Arts et des Lettresin komentaja.


title: Anthony Price

text: Anthony Price (s. 16. elokuuta 1928) on brittiläinen jännityskirjailija. Hän voitti Silver Daggerin vuonna 1970 ja Gold Daggerin 1974.


title: Anthony Price

text: Price on julkaissut uransa aikana lukuisia romaaneja, joista osa on yleisesti saatavilla Suomessakin. Tosin yhtään hänen teostaan ei ole suomennettu.


title: Anthony Price

text: Britanniassa Pricen kirjallisuutta on muokattu myös televisiosarjaksi ("Chessgame").


title: Harold Prince

text: Harold Smith ”Hal” Prince (s. 30. tammikuuta 1928) on yhdysvaltalainen teatteriohjaaja ja -tuottaja, joka on tullut tunnetuksi lukuisista Broadway-musikaaleista. Hän on saanut ennätykselliset 21 Tony-palkintoa.


title: Harold Prince

text: Prince syntyi New Yorkissa ja valmistui Pennsylvanian yliopistosta, jossa hänen mukaansa on nimetty teatteri. Hänelle myönnettiin National Medal of Arts vuonna 2000.


title: Harold Prince

text: Prince on naimisissa Saul Chaplinin Judy-tyttären kanssa.


title: Face the Promise

text: Face the Promise on amerikkalaisen laulaja-lauluntekijä Bob Segerin studioalbumi, joka julkaistiin 12. syyskuuta 2006.


title: Face the Promise

text: Kaikki kappaleet ovat Bob Segerin käsialaa, ellei toisin mainita.


title: SM-koris-kausi 2003–2004

text: Kausi 2003–2004 oli 64. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kouvot, jolle Suomen mestaruus oli seuran historian kolmas. Namika Lahti voitti hopeaa ja KTP-Basket pronssia. Runkosarjan voitti Espoon Honka.


title: Monty Norman

text: Monty Norman (s. 4. huhtikuuta 1928) on brittiläinen säveltäjä, joka tuli tunnetuksi ensi kertaa vuonna 1962 julkaistusta James Bondin teemasta. Hän syntyi juutalaisille vanhemmille Lontoon East Endissä.


title: Monty Norman

text: Normanin ura alkoi laulajan tehtävissä eri big bandeissa. Hän siirtyi vähitellen säveltämiseen ja työsti elokuvamusiikin lisäksi musikaaleja ja yksittäisiä lauluja eri esiintyjille.


title: Monty Norman

text: Royal Air Forcessa palvellut Norman on ollut kahdesti ehdolla Tony-palkinnon ja kerran Golden Globen saajaksi.


title: Turun kulttuuri

text: Turku on monipuolinen kulttuurikaupunki. Vuoden ympäri järjestetään erilaisia konsertteja, näyttelyitä, teatteriesityksiä ja festivaaleja. Vuonna 2011 avattu Logomo tarjoaa tiloja tuhatpäisille joukoilleja siellä on pidetty tilaisuuksia oopperaesityksistä jazzfestivaaleihin. Turku toimi Tallinnan kanssa Euroopan kulttuuripääkaupunkina vuonna 2011.


title: Turun kulttuuri

text: Vuonna 1790 perustettu Turun Soitannollinen Seura oli Suomen ensimmäinen musiikin edistämiseen keskittynyt yhdistys. Seuralla on ollut alusta alkaen oma orkesterinsa, jonka seuraaja on Turun filharmoninen orkesteri. Turun piirustuskoulu oli Suomen ensimmäinen taideoppilaitos. Koulu on nykyisin osa Turun ammattikorkeakoulua ja sen osana toimivaa Turun Taideakatemiaa. Oppilaitos kouluttaa kuvataiteilijoiden lisäksi taiteilijoita sirkuksen ammattilaisista tanssijoihin ja elokuvantekijöihin. Musiikin perusopetusta järjestää muun muassa Turun seudun musiikkiopisto. Musiikin ja kuvataiteen lisäksi Turku tunnetaan muun muassa arkkitehdeistä, kirjailijoista, urheilusta ja teatteritarjonnasta. Suomen vanhin yhä vielä käytössä oleva teatteritalo toimii Turun ruotsalaisen teatterin eli Åbo Svenska Teaterin tyyssijana.


title: Turun kulttuuri

text: Turun taiteilijoiden markkinointia edistää Arsnet-palvelu, jossa ovat lähes kaikkien esiintyvien turkulaisten taiteilijoiden yhteystiedot.


title: Turun kulttuuri

text: Turussa järjestetään tapahtumia ympäri vuoden. Turun Soitannollinen Seuran joka neljäs vuosi helmikuisin järjestämä valtakunnallinen Turun sellokilpailun on lajissaan Suomen ainoa. Alkuvuodesta maaliskuussa on myös Turku Jazz -tapahtuma, jota on järjestetty vuodesta 1969 eri tapahtumapaikoissa ympäri kaupunkia. Vuonna 2018 jazzit painottuivat enemmän Logomoon. Kevään perinteitä on myös Aurajoen varressa pidettävät Saaristolaismarkkinat, joka kerää rantaan kalastajia ja käsityöläisiä erityisesti Turun saaristosta. Turun messu- ja kongressikeskuksessa järjestetään keväällä useita messuja, muun muassa Turun taide- ja antiikkimessut ja Piha- ja puutarhamessut. Urheilun osalta perinteinen kevään tapahtuma on huhtikuussa järjestettävä Turun Sanomien kortteliajot -pyöräkilpailu, jonka Turun Urheiluliitto on vuodesta 1957 asti järjestänyt. Toukokuun lopulla juostaan Naisten Kuntovitonen. Kevään muita apahtumia ovat muun muassa Suomalaisen elokuvan festivaalit sekä toukokuussa järjestettävät Turku Biennaali -nykytaiteen näyttely.


title: Turun kulttuuri

text: Kesän lähtee käyntiin Neitsytperunafestivaaleilla Panimoravintola Koulun pihalla, jossa maistellaan uuden sadon perunoita. Seikkisrock, lasten kaksipäiväinen taide- ja musiikkijuhla järjestetään kesäkuun puolivälissä Kupittaan Seikkailupuistossa. Samoihin aikoihin, kaupungin tunnetuimman urheilijan Paavo Nurmen syntymäpäivän tienoilla, on paljon urheilutapahtumia. Näihin lukeutuvat Paavo Nurmi Games -yleisurheilutapahtuma sekä Paavo Nurmi Marathon. Kesäkuun lopettaa vuosittain valtavasti kävijöitä keräävät Turun keskiaikaiset markkinat, jotka on järjestetty vuodesta 1996 Vanhalla suurtorilla. Heinäkuun alussa Ruissalon saarella järjestetään Euroopan toiseksi vanhin yhtäjaksoisesti jatkunut rockfestivaali Ruisrock. Rauhallisemman musiikin ystäville on tarjolla Brinkhallin kartanolla kamariorkesteri Refugium musicumin järjestämä Brinkhall soi -festivaali, jonka tarkoituksena on elävöittää kulttuurihistoriallisesti merkittävän kartanon miljöötä. Elektronisen musiikin festivaali Turku Modern, jatkaa kaupungissa järjestettävien tanssimusiikin festivaalien perinnettä. Heinäkuun lopettaa kaupunkifestivaali Down By The Laituri (DBTL).


title: Turun kulttuuri

text: Elokuussa on kaksi viikkoa kestävät Turun musiikkijuhlat. Ohjelmatarjonta keskittyy Turun filharmonisen orkesterin konsertteihin sekä oopperaan, kamarimusiikkiin, resitaaleihin, jazziin, ulkoilmatapahtumiin ja lasten konsertteihin. Elokuun alussa pidetään jokirannassa myös Aura Fest, joka kuuluu Suomen suurimpien hiphop-festivaalien joukkoon. Kun musiikkijuhlat päättyvät, pidetään kaupungissa Turun taiteiden yö. Urheilurintamalla koetaan vielä Turku Touring -pyöräily ja tietysti koko vuoden ympäri pyörivät turkulaisten suosikit joko jalkapallo- tai jääkiekkomatsit. Elokuun lopussa Luostarinmäen käsityöläismuseossa järjestettävät Käsityötaidon päivät on museon vuoden kohokohta.


title: Turun kulttuuri

text: Syksyllä vietetään Turun omaa kotiseutupäivää eli Turun päivää, jota juhlitaan vuosittain syyskuun kolmantena sunnuntaina. Kauppatorilla on suuret perinteikkäät Heikin markkinat ja samoihin aikoihin järjestetään messukeskuksessa myös Turun messut. Turun päivänä valitaan myös tulevaksi vuodeksi Turun Flikka ja Poika ja päivä päätetään suureen ilotulitukseen Aurajokirannassa. Syksyllä on kaupungissa vielä kaksi perinteikästä urheilutapahtumaa: vuodesta 1927 lähtien järjestetyt Aurasoutu -soutukilpailut sekä Ruissalojuoksut, jotka on järjestetty Ruissalossa vuodesta 1972 lähtien. Lokakuun alussa messukeskuksessa järjestetään Turun kansainväliset kirjamessut, joiden yhteydessä pidetään myös erittäin suositut ruokamessut. Lokakuussa järjestetään myös kevään tapaan kalamarkkinat eli silakkamarkkinat Aurajokirannassa.


title: Turun kulttuuri

text: Talvella Turku on Suomen virallinen joulukaupunki, jossa on jo 1300-luvulta lähtien luettu joulurauhanjulistus. Marraskuun alusta Nuutinpäivään kaupungissa järjestetään erilaisia jouluun liittyviä tapahtumia. Keskeisimpänä tapahtumana ovat Vanhan Suurtorin joulumarkkinat. Marraskuussa Turussa järjestetään Pohjoismaiden suurin nuorisolle tarkoitettu kristillinen musiikkitapahtuma, Maata näkyvissä -festarit.


title: Turun kulttuuri

text: Turusta on lähtöisin sekä lukuisia kansallisesti että muutamia kansainvälisestikin tunnettuja artisteja ja yhtyeitä.


title: Turun kulttuuri

text: Suomen ensimmäinen rock-konsertti järjestettiin Turussa Konserttitalolla lokakuussa 1956. 1960-luvun alussa kaupungissa oli rock-show -toimintaa, jonka keskeisiä hahmoja olivat muun muassa Suomen rock-kuninkaaksi vuonna 1961 kruunattu Pekka Loukiala, Rapi Tuominen ja Tommie Mansfield. Helge Siimeksen rock-show -ryhmä kiersi ympäri Turkua 60-luvun alkukesinä.


title: Turun kulttuuri

text: 1970-luvulla Turussa vaikutti muun muassa progressiivista rockia esittänyt Kaamos ja purkkapoppiin sekä raskaaseen rockiin vivahtanut Yellow. 1970-luvun lopulla Turku tunnettiin myös punkkareistaan ja rockabillystä. Jälkimmäisiä edusti raisiolaisista ja turkulaisista nuorista koostunut Buck Jones & His Rhythm Riders. Ensimmäisessä punk-aallossa Turussa vaikutti mm. , joka osallistui ensimmäisen Hilse-LP:n äänityksiin ja julkaisi yhden singlen. Pasi Raappanan johtama Pasi & Mysiini oli uuden aallon yhtye, joka julkaisi 1980-luvun alussa kaksi albumia.


title: Turun kulttuuri

text: Punk-aallon jälkimainingeissa Tuula Amberlan johtama Liikkuvat lapset kiersi ahkerasti ympäri Suomea ja levytti kolme albumia. Muita levyttäneitä post punk -yhtyeitä Turussa olivat Kai Raumosen johtama Ret Marut ja Ismo Laakson AD. Kauko Röyhkän ja Maritta Kuulan 500 kg lihaa koostui myöhempinä vuosinaan turkulaismuusikoista. Pitkäaikaisista myöhempien sukupolvien punkyhtyeistä Turun Tauti on edelleen toiminnassa ja bändi oli keikalla muun muassa turkulaisella rock-klubi TVO:lla 2017 kesällä.


title: Turun kulttuuri

text: 1980-luvun turkulaismenestyjiä olivat myös Tommi Läntisen Boycott ja Ressu Redfordin johtama Bogart Co. Vuosikymmenen vaihteessa Suurlähettiläät teki läpimurtonsa ja Vilperin Perikunta aloitteli huumoripitoisilla iskelmillään pari vuotta myöhemmin, Pääkköset yhdisteli rap-riimejä ja rock-riffejä Beastie Boysin hengessä.


title: Turun kulttuuri

text: 1990-luvun loppupuolella ja uuden vuosituhannen alussa turkulaisen rock-kulttuurin äänitorvena toimi Poplivion-levymerkki. Raskaan rockin suunnalla Xysma ja Disgrace kiersivät lavoja.


title: Turun kulttuuri

text: 2000-luvun ensimmäisellä vuosikymmenellä turkulaisista yhtyeistä kansainvälistäkin menestystä niitti Teemu Brunilan luotsaama The Crash. Muita samaan aikaan ja osittain vieläkin vaikuttavia turkulaisia yhtyeitä ovat muun muassa Magenta Skycode, Déclassé, Cats on fire, So Called Plan, Ritarikunta, Traffic Island sekä garage rock -yhtyeet Sweatmaster, Boomhauer ja Trouble Bound Gospel.


title: Turun kulttuuri

text: 2010-luvulla lavoja ovat kiertäneet muun muassa Robin, Tippa-T, Ronskibiitti ja Sammal. Hanoi Rocksin laulajana julkisuuteen noussut Michael Monroe on asunut 1990-luvun lopusta lähtien Turussa.


title: Turun kulttuuri

text: Acid house -buumin aikoihin 1980- ja 1990-lukujen taitteessa Turussa toimi Hyperdelic Housers -ryhmä, joka muun muassa järjesti Turussa Suomen ensimmäisen warehouseparty-tapahtuman vuonna 1989. 1990-luvulla ryhmä järjesti mm. Ruisrock-festivaaleihin liittyneitä Typpihappo-reivejä Turkuhallissa. Vuonna 1996 DBTL:ssä nähtiin Pan Sonicin yökeikka Samppalinnan maauimalassa. Pan Sonic -kaksikko oli mukana myös DBTL:n aiemmissa äänitaidekokeiluissa.


title: Turun kulttuuri

text: Vuosina 1999 ja 2000 järjestettiin DBTL:n yhteydessä Teknotunneliksi nimetty tapahtuma. Tapahtumapaikkana oli liikenteeltä suljettu Myllytunneli. Vuosina 2000 ja 2001 Kupittaan puistossa järjestettiin Koneisto-festivaali, joka sittemmin on siirtynyt Helsinkiin. Koneiston linjalla jatkoi 2004 Uuden musiikin festivaali. 2010-luvun lopulle tultaessa Aura Fest on painottunut elektroniseen- ja tanssimusikkiin.


title: Turun kulttuuri

text: Tunnettuja Turussa vaikuttavia tai vaikuttaneita artisteja ovat muiden muassa Pan Sonic, Bomfunk MC’s -yhtyeestä tunnettu DJ Gismo, Sandstorm-hitistään tunnettu Darude sekä tuottaja Jaakko "JS16" Salovaara. Elektronisen musiikin Suomen huipuista Jori Hulkkonen on asunut Turussa 2000-luvun alusta lähtien.


title: Turun kulttuuri

text: Monipuolisen musiikillisen historian omaava Jori Sjöroos vaikutti PMMP:n taustalla ja on tällä hetkellä elektronisiakin vaikutteita omaksuneen Vestan tuottaja.


title: Turun kulttuuri

text: Turkulaisesta musiikista puhuttaessa ei tule unohtaa Mattia ja Teppoa eikä tietenkään veljeään Seppoa. Turkulaisen iskelmälaulajan Veepee Lehdon kynästä ovat esimerkiksi Matin ja Tepon kappaleet "Kaiken takana on nainen", "Näitä polkuja tallaan" ja "Et voi tulla rajan taa". Muita kuuluisia turkulaisia laulajia ovat muun muassa Anna Hanski, Janne Hurme ja Tamara Lund. Oopperan puolella Karita Mattila on saanut myös kansaivälistä menestystä.


title: Turun kulttuuri

text: Turkulaisia kirjailijoita ja runoilijoita ovat muun muassa Jarkko Laine, Markku Into, Jukka Parkkinen ja Reijo Mäki. Nuoria lupaavia, palkittuja kirjailijoita ovat Riku Korhonen ja Joni Pyysalo. Sarjakuvataiteilija Jussi "Juba" Tuomola on saavuttanut suursuosion Viivi ja Wagner -sarjakuvallaan. Palkittuja tietokirjailijoita ovat tähtitieteilijät Esko Valtaoja (Tieto-Finlandia vuonna 2002 kirjalla "Kotona maailmankaikkeudessa") ja Hannu Karttunen (Tieto-Finlandia vuonna 1998 kirjalla "Vanhin tiede") sekä biologi Petter Portin. Turkulaisten sydäntä lähellä oleva murrerunoilija Heli Laaksonen on syntyisin Turusta, vaikka asuukin nykyisin Laitilassa.


title: Turun kulttuuri

text: Turkulaisten tekijöiden sarjakuvia, jotka kaupungin valtalehden Turun Sanomien ohella ovat levinneet lukuisiin suomalaisiin sanomalehtiin, ja joita on julkaistu myös albumeina, ovat Jussi ”Juba” Tuomolan "Viivi ja Wagner", Ilkka Heilän "B. Virtanen" ja Tuuli Hypénin "Nanna". Turun ylioppilaslehdessä julkaistuihin turkulaisten tekijöiden sarjakuviin kuuluu muun muassa Mika Lietzénin "Taivaankappaleita". Monia turkulaisia sarjakuvataiteilijoita yhdistää myös kaupungissa aktiivisesti toimiva, Suomen vanhin kaupunkikohtainen sarjakuvayhdistys Turun sarjakuvakerho. Suomen vanhin scifi-seura "Turun Science Fiction Seura ry" (TSFS) perustettiin Turussa 27. tammikuuta 1976.


title: Turun kulttuuri

text: Syksyisin Turussa järjestetään Turun kansainväliset kirjamessut. Turun kirjamessuihin yhdistetään yleensä muitakin messuja, joiden teemoina ovat olleet esimerkiksi tiede, musiikki ja sarjakuva.


title: Turun kulttuuri

text: Turun ruotsalainen teatteri eli Åbo Svenska Teater on vanhin yhä edelleen toiminnassa oleva teatteri Suomessa. Sen lisäksi Turussa toimivat muun muassa Turun Kaupunginteatteri, Linnateatteri, tanssiteatteri ERI ja Aurinkobaletti. Ammattiteatterien lisäksi kaupungissa toimii useita harrastajateattereita, muiden muassa kaupungin vanhin suomenkielinen teatteri Teatteri Tarmo. Opiskelijateatteria on kaupungissa sekä suomeksi (Turun ylioppilasteatteri) että ruotsiksi (Studentteatern i Åbo).


title: Turun kulttuuri

text: 1970-luvulla kaupunginteatteri loi mainetta pääohjaaja Kalle Holmbergin ja taiteellisen johtajan Ralf Långbackan johtajakaudella. Vuonna 2018 taiteellisena johtajana toimii Mikko Kouki.


title: Turun kulttuuri

text: Turussa toimii Suomen vanhin yhtäjaksoisesti toiminnassa ollut elokuvakerho Turun elokuvakerho. Se järjestää viikoittaisia esityksiä keväisin ja syksyisin. Tämän lisäksi Turussa toimivat Elokuvakerho Kinokopla ja Turun Elokuva-Arkisto, joiden lisäksi Suomi–Venäjä-Seuran elokuvaosasto Mahorkka ja siansorkka on järjestänyt esityksiä. Turussa toimii myös Film-O-Holic.com-verkkojulkaisua tekevä Filminurkka ry.


title: Turun kulttuuri

text: Turussa järjestetään vuosittain ainakin kolme elokuvafestivaalia: Suomalaisen elokuvan festivaali, Suomen ainoa pelkästään seksuaali- ja sukupuolivähemmistöihin keskittyvä elokuvafestivaali Vinokino sekä vuodesta 2006 lähtien järjestetty Vapaan elokuvan festivaali.


title: Turun kulttuuri

text: Turun yliopistossa tutkitaan mediatutkimuksen nimikkeen alla sähköistä viestintää, elokuvaa ja uutta mediaa. Alan tutkimus henkilöityy julkisuudessa paljolti Veijo Hietalaan mutta taustoilta löytyy myös muita nimiä, esimerkiksi Jukka Sihvonen.


title: Turun kulttuuri

text: 2000-luvulla Turussa kuvattuja elokuvia ovat olleet muiden muassa "Levottomat" (2000), "Tyttö sinä olet tähti" (2005), "Riisuttu mies" (2006), "Käsky" (2008), "Tummien perhosten koti" (2008), "Hella W" (2011), joukko "Vares"-elokuvia (2011–2012), "Hulluna Saraan" (2012), "Henkesi edestä" (2015), "The Girl King" (2015), "Tom of Finland" (2017).


title: Turun kulttuuri

text: Turkulaisista kuvanveistäjistä lienee tunnetuin Wäinö Aaltonen, joka on saanut Turkuun myös nimeään kantavan museon. Aaltosen teoksista Turun kaupunkikuvassa voi nähdä esimerkiksi "Aleksis Kiven muistomerkin", Paavo Nurmen patsaan tai "Liljan patsaan". Simo Heleniuksen töistä "Ahkerat Lukutoukat" on Samppalinnan koulun edustalla ja "Kissa-Kallu" Hämeentien ja Vanhan Hämeentien risteyksessä. Uudempaa turkulaisen taiteilijan tekemää taidetta katukuvassa edustaa esimerkiksi vanhan kirjastotalon edessä oleva Saara Ekströmin "Kertosäe".


title: Turun kulttuuri

text: Taidemaalareista kuuluisuutta ensimmäisenä suomalaisena naismaalarina on saanut 1700-luvulla elänyt Margareta Capsia. Muita taidemaalareita ovat esimerkiksi Nina Ahlstedt, Samuel Elmgren, Matti Karjula, Max Salmi, Helge Stén, Sulho Sipilä, Elsa Salminiitty ja Jonas Bergman.


title: Fritz Leiber

text: Fritz Leiber (24. joulukuuta 1910 – 5. syyskuuta 1992) oli yhdysvaltalainen tieteis- ja fantasiakirjailija. Leiber tunnetaan muun muassa seikkailullisen fantasiakirjallisuuden piiriin lukeutuvasta romaani- ja novellisarjastaan, joka rakentuu kuvitteellisen Lankhmarin kaupungin ympärille. Hänet on nimetty yhdeksi tieteiskirjallisuuden Grand Mastereista.


title: SM-koris-kausi 2002–2003

text: Kausi 2002–2003 oli 63. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Espoon Honka, jolle Suomen mestaruus oli seuran historian viides. Joensuun Kataja voitti hopeaa ja Pussihukat pronssia. Runkosarjan voitti Joensuun Kataja.


title: SM-koris-kausi 2002–2003

text: Ensimmäistä kauttaan Suomessa pelannut Pyrbasketin William McFarlan voitti runkosarjan korikuninkuuden 25,3 pisteen keskiarvolla. Pyrbasketin yhdysvaltalaispelaajat voittivat McFarlanin myötä kuudennen korikuninkuuden seitsemän kauden sisään.


title: Budapestin arkkitehtuuri

text:
Budapestin arkkitehtuuri on saanut leimansa siitä, että kaupunki kasvoi voimakkaasti 1800-luvun lopussa, jolloin suosiossa olivat näyttävät kertaustyylit. Kaupunkikuva on sangen yhtenäinen, varsinkin Pestissä, joka on rakennettu suureksi osaksi vuosina 1880–1900. Vaikka Budapest kärsi pahoin toisessa maailmansodassa ja monet vanhat rakennukset pääsivät rappeutumaan kansantasavallan aikana, Budapestiä pidetään yhtenä Euroopan arkkitehtonisesti viehättävämmistä kaupungeista.
Budapestin tunnetuimmat rakennukset edustavat useimmiten eri kertaustyylejä ja omintakeista unkarilaista jugendia, mutta kaupungissa on myös muita aika- ja tyylikausia edustavia rakennuksia. Vanhempaan kerrostumaan kuuluvat 1700-luvun barokkirakennukset ja aiemmat, goottilaiset jäänteet, joita on lähinnä Budan puolella. Uudempia tyylejä edustavat maailmansotien välisen ajan funktionalismi ja toisen maailmansodan jälkeinen sosialistinen realismi, jossa on vaikutteita myös länsimaiden modernismista. Uusimmissa, 1990- ja 2000-lukujen rakennuksissa on myös postmoderneja piirteitä.


title: Budapestin arkkitehtuuri

text:
Pitkän historiansa aikana Budapest on hävitetty moneen kertaan, joten siellä ei ole säilynyt juuri lainkaan keskiaikaisia rakennuksia. Budan Linnavuori on valloitettu peräti 31 kertaa.
Sen jälkeen kun mongolit hävittivät Óbudan 1240-luvulla, asukkaat muuttivat helpommin puolustettavalle Linnavuorelle, jonne myös kuninkaanlinna rakennettiin. Seuraavan parinsadan vuoden aikana Buda kukoisti ja kuninkaanlinna oli loistostaan maailmankuulu. Budan väkiluvuksi ennen turkkilaisten valloitusta on arvioitu 8 000. Goottilaiseen ja renessanssityyliin rakennettu linna kuitenkin tuhoutui ja koko kaupunki rappeutui pahoin turkkilaisvallan aikana (1541–1686). Hävityksen viimeistelivät Itävallan joukot, jotka valtasivat kaupungin takaisin 75 päivän taistelun jälkeen. Kaupungissa oli elossa silloin vain 300 asukasta. Joitakin keskiaikaisen kuninkaanlinnan rakennusten jäännöksiä on nykyään esillä Budapestin historian museossa, kuten Anjou-dynastian aikainen kuninkaan huone, kappeli ja vankiselli.
1700-luvun rakennukset on pystytetty tuhoutuneen kaupungin raunioille, ja niissä on käytetty usein hyväksi vanhoja rakenteita. Goottilaisia jäänteitä onkin nykyään näkyvillä uudempien rakennusten osina etenkin Linnavuorella, missä ne ovat tulleet esiin toisen maailmansodan tuhojen jälkeen. Tyypillisiä ovat porttikäytävissä olevat kiviset syvennykset, joiden alkuperäinen tarkoitus on epäselvä. Yleensä niitä pidetään istumasyvennyksinä ("sedilia"). Hyvän käsityksen siitä, miltä keskiaikainen Buda on näyttänyt, saa "Országház utcan" taloista 18, 20 ja 22 ja "Úri utcan" talosta 31. Myös Matiaksenkirkossa on goottilaisia osia, esimerkiksi eteläjulkisivun portaalissa ja luoteisnurkan Bélan tornissa.


title: Budapestin arkkitehtuuri

text: Pestin puolella on Belvárosin seurakuntakirkko eli Keskustan kirkko, joka on tyyliltään osaksi goottilainen ja on Pestin vanhin kirkko. Se sijaitsee Erzsébetin sillan kupeessa paikalla, jossa uskotaan olleen marttyyrikuoleman kärsineen Pyhän Gellértin hauta. Siihen rakennettiin ensin 1100-luvulla romaaninen kirkko, joka korjattiin 1400-luvulla goottilaiseen tyyliin, kun se oli lähes tuhoutunut. Turkkilaisvallan ajan rakennus toimi moskeijana, ja vuoden 1723 tulipalon jälkeen se kunnostettiin barokkityyliin. Kirkon kuorissa ja päälaivassa gotiikka on selvästi nähtävissä, vaikka barokkijulkisivu onkin hallitseva. Eteläseinällä on myös goottilainen kappeli, johon on entistetty gotiikalle tyypillisiä ruusukkoikkunoita. Jonkin aikaa se oli moskeijana, ja siitä muistona on alttarista oikealle muslimien rukouspaikka mihrab.


title: Budapestin arkkitehtuuri

text: Kun Budapest rakennettiin uudestaan 1700-luvun alkupuolella, renessanssin aika oli jo ohi ja vallitseva tyylisuuntaus oli barokki. Niinpä uudet kirkot, palatsit ja kauppiaiden talot rakennettiin itävaltalaisen barokin tyyliin. Joskus puhutaan myös "zopf"-tyylistä saksan kielen palmikkoa tarkoittavan sanan mukaan; nimitys viittaa palmikkoja muistuttaviin koristeaiheisiin.


title: Budapestin arkkitehtuuri

text: Nykyisen Budapestin alueelle rakennettiin 1700-luvulla peräti 17 kirkkoa, jotka kaikki edustivat barokkia. Budan puolella barokkityyliin on rakennettu Pyhän Elisabetin ja Pyhän Annan kirkot, jotka ovat lähes vierekkäin Vízivárosin kaupunginosassa Linnavuoren ja Tonavan välissä. Pyhän Elisabetin kirkko "Fő utcalla" on rakennettu 1757, ja se on Budan vanhin ja parhaiten säilynyt barokkikirkko. Se toimii nykyään Budapestin saksalaisen katolisen seurakunnan kirkkona. Kirkko on alun perin rakennettu fransiskaanien luostarin yhteyteen; nykyään luostarin tilalla on vanhainkoti. Pyhän Annan kirkkoa, joka hallitsee kaksoistorneineen "Batthyány térin" aukiota, pidetään yhtenä kaupungin kauneimmista barokkikirkoista. Sen alkuperäistä suunnittelijaa ei tiedetä, mutta rakennustyöt saattoi loppuun Mátyás Nepauer. Kirkkoa alettiin rakentaa jesuiittakirkoksi vuonna 1740, mutta vuonna 1763 se vaurioitui maanjäristyksessä, ja kymmenen vuotta myöhemmin jesuiittajärjestö lakkautettiin. Niinpä kirkko vihittiin käyttöön vasta 1805. Kirkon vieressä Tonavan puolella on entinen pappila, jonka alakerrassa toimii nykyään kahvila.


title: Budapestin arkkitehtuuri

text: Pestin puolella barokkikirkkoja ovat Belvárosin fransiskaanikirkko, Yliopiston kirkko ja Pyhän Yrjön serbialaiskirkko, jotka sijaitsevat kaikki Pestin historiallisessa keskustassa melko lähellä toisiaan. Belvárosin fransiskaanikirkko on "Ferenciek térin" (”fransiskaanien aukion”) kulmassa, missä on jo 1200-luvulla ollut goottilainen kirkko. Nykyinen kirkko on vuodelta 1758, ja siinä on vaikutteita italialaisesta tyylistä. Keskiaikaisesta historiasta kertoo se, että kirkossa on nykyäänkin erillinen kellotapuli, mikä on tyypillistä keskiajan fransiskaanikirkoille.


title: Budapestin arkkitehtuuri

text: Yliopiston kirkko on sekin keskiaikaisen kirkon paikalla, mutta se on rakennettu kokonaan uudestaan vuosina 1722–1742. Kirkon suunnitteli András Meyerhoffer. 1700-luvulla se kuului katoliselle Pyhän Paavalin sääntökunnalle, jolla oli lähistöllä luostari ja pappisseminaari. Sääntökunta on saanut nimensä 300-luvulla Egyptissä eläneestä erakosta, Pyhästä Paavalista, jonka patsas on kirkon länsifasadissa. 1700-luvun lopulla keisari Joosef II lakkautti sääntökunnan ja antoi kirkon yliopistolle. Torni lisättiin kirkkoon vuonna 1771.


title: Budapestin arkkitehtuuri

text: Ortodoksinen Serbialaiskirkko "Szerb utcalla" on saanut nykyisen asunsa vuonna 1750, ja senkin on ilmeisesti suunnitellut András Meyerhoffer. Kirkko on rakennettu kuitenkin jo 1698, samalla paikalla olleen vanhemman kirkon tilalle. Serbejä muutti alueelle jo 1500-luvulla, ja 1800-luvun alussa heitä oli jo lähes neljännes Pestin talonomistajista. Kirkon pohjakaava on ortodoksisen perinteen mukainen, ja keskilaivasta osa on varattu naisille.


title: Budapestin arkkitehtuuri

text: Kirkkojen lisäksi muita barokkirakennuksia on säilynyt paljon Linnavuorella, jossa ne antavat leimansa esimerkiksi "Táncsics Mihály utcalle" Talo numero 7 on entinen Erdődyn aatelissuvun kaupunkipalatsi, joka on arkkitehti Matthias Nepauerin suunnittelema ja rakennettiin vuosina 1750–1769. Erdődyt olivat Beethovenin suojelijoita, ja Beethoven asuikin talossa konsertoidessaan Budapestissa vuonna 1800. Nykyisin palatsissa toimivat Musiikkihistorian museo ja Béla Bártokin arkisto.


title: Budapestin arkkitehtuuri

text: "Szentháromság térin" äärellä, Matiaksen kirkkoa vastapäätä on Budan vanha kaupungintalo, jossa pidettiin ensimmäisen kerran kaupunginhallituksen kokous vuonna 1710. Talon edessä on Pallas Athenen, kaupunkien suojelijan, patsas. Se on peräisin 1700-luvun lopulta. Budan kaupungintalo menetti käyttötarkoituksensa, kun Budapestin kaupunki syntyi 1873. Rakennuksessa toimii nykyään Collegium Budapest –niminen kansainvälinen tiedeinstituutti.


title: Budapestin arkkitehtuuri

text: Lisäksi joitakin barokkirakennuksia on myös Vizivárosissa sekä Óbudassa, missä tunnetuin on Zichyn palatsi vuodelta 1757. Pestissä ei-kirkollisia barokkirakennuksia on kaksi; vanhin ja samalla Budapestin suurin barokkirakennus on kaupungintalo "Városház utcalla". Sen on suunnitellut Anton Martinelli, ja se valmistui vuonna 1735. Toinen on Péterffyn palatsi vuodelta 1755. Talossa toimii nykyään ravintola "Százéves" ("Satavuotias").


title: Budapestin arkkitehtuuri

text: Uusklassistinen empire oli vallitseva tyylisuuntaus 1800-luvun alussa. Koska se muistuttaa antiikin demokraattisista kaupunkivaltioista, sillä oli aikanaan Unkarissa myös symbolinen, Habsburgien yksinvaltaa vastustava merkitys. Myöhemmin, vuosien 1873–1914 kiihkeimmän rakennuskauden aikana, tyyli oli jo pois muodista, ja monet uusklassiset rakennukset saivat kadota uusien rakennusten tieltä. Lisäksi niitä tuhoutui toisessa maailmansodassa. Siksi uusklassismi ei ole kovinkaan näkyvästi läsnä Budapestin katukuvassa, vaikka kaupungissa on tunnettujakin tähän tyyliin tehtyjä rakennuksia.


title: Budapestin arkkitehtuuri

text: Budapestin tunnetuin uusklassinen rakennus on Mihály Pollackin suunnittelema Unkarin kansallismuseo. Sen vaikuttava julkisivu pylväikköineen tuo mieleen antiikin Kreikan temppelit. Rakennustyöt keskeytyivät monta kertaa, kuten vuoden 1838 suuren tulvan takia, ja rakennus valmistui vasta vuonna 1846. Museota kritisoitiinkin jo valmistuessaan vanhanaikaiseksi. Museo sijaitsee sangen näkyvällä paikalla Pienellä kehäkadulla, joka museon kohdalla on nimeltään "Muzeum Körút". Se ei ole kovinkaan kaukana Pestin vanhasta keskustasta, mutta vielä valmistuessaan se oli lähes maaseudulla.


title: Budapestin arkkitehtuuri

text: Toinen Pollackin suunnittelema uusklassinen rakennus on Sándor-palatsi, joka on Linnavuorella köysiratahissin yläaseman vieressä. Se valmistui vuonna 1806. Nykyään rakennuksessa on Unkarin presidentin virka-asunto. Siksi talon edessä on vartio ja siellä käy usein arvovaltaisia vieraita.


title: Budapestin arkkitehtuuri

text: Muista uusklassisista rakennuksista voidaan mainita Pestin läänintalo, jonka pääsisäänkäynti on "Városház utcalla". Se on melko lähellä "Deák Ferenc tériä", kuitenkin sivussa vilkkaimmilta kaduilta. Rakennus on kolmiosainen, ja se on valmistunut vuosina 1811–1841. Siinä on aikanaan toiminut myös lääninvankila.


title: Budapestin arkkitehtuuri

text: Uusklassista tyyliä on myös Kalvinistinen kirkko "Kalvin térillä", lähellä Kansallismuseota. Se rakennettiin vuonna 1801 silloisen kaupunginrajan ulkopuolelle, koska kaupungin alueella protestanttien kirkot ja juutalaisten synagogat oli kielletty. Kirkon nelipilarisen pääsisäänkäynnin on suunnitellut József Hild. Hild oli myös Pyhän Tapanin kirkon ensimmäinen suunnittelija, mutta hänen uusklassinen suunnitelmansa ei toteutunut.


title: Budapestin arkkitehtuuri

text: Kertaustyyleiksi kutsutaan tyylivirtauksia, jotka vallitsivat 1800-luvun jälkipuoliskolla ja jotka jäljittelivät jotain vanhempaa tyyliä: puhutaan uusgotiikasta, uusrenessanssista, uusbarokista jne. Monet Budapestin rakennukset ovat eklektisiä, eri kertaustyylien sekoituksia. Kertaustyylejä ei ole aina arvostettu, mutta nykyään niitä pidetään Budapestin arkkitehtuurin arvokkaimpana puolena.


title: Budapestin arkkitehtuuri

text: Kertaustyylien ajan huomattavin arkkitehti Budapestissä oli Miklós Ybl, joka on suunnitellut muun muassa Oopperatalon, Kansalliskirjaston ja Pyhän Tapanin kirkon, viimeksi mainitun tosin vain osittain.


title: Budapestin arkkitehtuuri

text: Oopperataloa (valmistui vuonna 1884) "Andrássy útilla" pidetään Yblin mestariteoksena ja yhtenä Budapestin kauneimmista rakennuksista. Vaikka rakennus on suurikokoinen, se ei näytä massiiviselta. Rakenteeltaan se on pääosin uusrenessanssia, mutta siinä on myös barokin elementtejä.


title: Budapestin arkkitehtuuri

text: Kansalliskirjasto (Széchényi-kirjasto) on osa Budan kuninkaanlinnaksi kutsuttua rakennuskompleksia, jonka nykyinen ulkoasu on enimmäkseen toisen maailmansodan jälkeiseltä ajalta. Kuninkaanlinna tuhoutui pahoin neuvostojoukkojen hyökätessä sinne idästä 1945. Kansalliskirjasto sijaitsee kuitenkin linnavuoren länsirinteellä niin sanotussa Yblin siivessä, osassa joka kärsi hyökkäyksestä vähiten. Siksi se on säilynyt melko hyvin alkuperäisessä asussaan, ja siitä saa kuvan miltä Kuninkaanlinna näytti ennen sotaa. Yblin siipi on rakennettu vuosina 1890–1902.


title: Budapestin arkkitehtuuri

text: Pyhän Tapanin kirkko sijaitsee Pestin vanhankaupungin rajalla, "Deák Ferenc térin" lähellä. Sillä ehti rakennusaikanaan olla kolme suunnittelijaa. Ybl tuli suunnittelijaksi József Hildin kuoleman jälkeen, mutta ehti itsekin kuolla ennen rakennuksen valmistumista, joten sen saattoi loppuun József Kauser vuonna 1906. Kirkon pääsisäänkäynti ja "Bajcsy-Zilinszky útin" puoleinen julkisivu ovat Yblin suunnittelemia ja tyyliltään uusrenessanssia.


title: Budapestin arkkitehtuuri

text: Uusgotiikkaa edustavia edustavia kuuluisia rakennuksia ovat Parlamenttitalo ja Matiaksen kirkko. Parlamenttitalo sijaitsee näkyvällä paikalla Tonavan Pestin-puoleisella rannalla. Sen on suunnitellut Imre Steindl, ja se rakennettiin vuosina 1885–1902. Vaikka Parlamenttitalo onkin tyyliltään lähinnä uusgotiikkaa, siinä on myös renessanssin ja barokin piirteitä. Valmistuessaan rakennus oli jo tyylillisesti vanhanaikainen, mikä herätti kritiikkiä. Esimerkiksi runoilija Gyula Illyés nimitti sitä ”turkkilaisen kylpylän ja goottilaisen kappelin sekoitukseksi”.


title: Budapestin arkkitehtuuri

text: Matiaksen kirkko on Budan Linnavuorella, Kalastajanlinnakkeen näköalapaikan vieressä, ja sen torni hallitsee Linnavuoren siluettia. Kirkon virallinen nimi on Budan Pyhän Neitsyen kirkko, ja kutsumanimensä se on saanut Matias-kuninkaasta, jonka vaakuna on kirkon etelätornissa. Matias oli naimisissa kahdesti, ja kummallakin kerralla hänet vihittiin tässä kirkossa. Paikalla on ollut kirkko jo vuodesta 1255.


title: Budapestin arkkitehtuuri

text: Matiaksen kirkon pääsisäänkäynti ja apsis ovat 1200-luvulta, ja keskiosa rakennettiin vuoden 1400 tienoilla. Turkkilaisvallan jälkeen kirkko rakennettiin uudestaan barokkityyliin, ja nykyisen asunsa se sai vuonna 1896. Kunnostustöitä johti arkkitehti Frigyes Schulek, joka säilytti kaikki vanhimmat elementit ja tavoitteli myös uudessa rakennuksessa vanhaa, goottilaista tyyliä. Esimerkiksi kirkon torni on alaosastaan alkuperäinen, kolmannesta kerroksesta lähtien Schulekin suunnittelema. Mielipiteet kirkon rakennustaiteellisesta arvosta vaihtelevat: toiset pitävät sitä eklektisenä mestariteoksena, toisten mielestä se on vain ylikoristeltu lavaste.


title: Budapestin arkkitehtuuri

text: Uusrenessanssin tyyliin tehdyistä rakennuksista tunnetuimpia ovat Tiedeakatemia ja Kansatieteellinen museo.


title: Budapestin arkkitehtuuri

text: Tiedeakatemia on rakennettu "Roosevelt térille", Széchenyin ketjusillan Pestin-puoleiseen päähän. Sen suunnitteli berliiniläinen Friedrich Stüler, ja se oli valmistuessaan vuonna 1864 kaupungin ensimmäinen uusrenessanssityylinen rakennus. Julkisivussa, toisen kerroksen tasalla, on kuusi allegorista patsasta, jotka symboloivat eri tieteitä. Samalla korkeudella on myös kuuden tiedemiehen patsaat: Galilei, Miklós Révai (unkarilainen kielitieteilijä), Newton, Lomonosov, Descartes ja Leibniz.


title: Budapestin arkkitehtuuri

text: Kansatieteellinen museo on "Kossuth térillä" Parlamenttitaloa vastapäätä, mutta Tonavalta katsoen sen takana. Sen on suunnitellut Alajos Hauszmann, ja se on rakennettu tavallaan lohdutuspalkinnoksi, sillä se jäi toiseksi Parlamenttitalon suunnittelukilpailussa. (Saman torin laidalla on myös Maatalousministeriö, jonka suunnitelma tuli kolmanneksi.) Alun perin rakennuksessa toimi Unkarin korkein oikeus. Se valmistui vuonna 1897.


title: Budapestin arkkitehtuuri

text: Kertaustyyleihin voidaan laskea myös romantiikaksi, orientalismiksi tai uusbysanttilaisuudeksi kutsuttu tyylisuunta, joka haki innoituksensa unkarilaisten myyttisestä, itäisestä menneisyydestä. Tämän tyylisuunnan edustajia ovat mm. Dohány-kadun synagoga ja Pestin Vigadó.


title: Budapestin arkkitehtuuri

text: Dohány-kadun synagoga (tunnetaan myös nimellä Suuri synagoga) valmistui vuonna 1859, ja sen on suunnitellut wieniläinen arkkitehti Ludwig Förster. Se on maailman toiseksi suurin synagoga, ja sinne mahtuu lähes 3 000 ihmistä. Sen sipulikupoleihin päättyvät kaksoistornit nousevat 43 metrin korkeuteen, ja keskilaivan leveys on 12 metriä.


title: Budapestin arkkitehtuuri

text: Ulkopuolelta synagoga tekee sipulikupoleineen ja kirkkaine väreineen maurilaisen tai bysanttilaisen vaikutuksen, vaikka Budapestin juutalaiset olivatkin lähes yksinomaan eurooppalaisia aškenaseja. Rakennuksessa on myös kristillisen kirkon piirteitä, kuten kaksoistorni ja avoimet lehterit, joten se on melko epätavallinen synagoga. Synagoga vahingoittui pahoin sodan aikana, mutta se entistettiin 1991–1996.


title: Budapestin arkkitehtuuri

text: Konserttitalo Vigadó, jota kutsutaan myös Pestin Vigadóksi erotuksena Budan puolen samannimisestä rakennuksesta, on näkyvällä paikalla lähellä Tonavan rantaa Ketjusillan ja Erzsébetin sillan välissä. Sen on suunnitellut Frigyes Feszl, ja se on rakennettu vuosina 1859–1865. Rakentaminen kesti kauan, koska Feszl oli vaativa ja puuttui pienimpiinkin yksityiskohtiin. Kun rakennus oli lopulta valmis, siihen suhtauduttiin torjuvasti. Jotkut pitivät sitä liian erikoisena, toiset liian ”unkarilaisena”. Sitä kritisoitiin myös yhtenäisyyden puutteesta ja siitä, että julkisivu oli paljas ja pääsali jättiläismäisen korkea (22 metriä).


title: Budapestin arkkitehtuuri

text: Vigadó piti rakentaa uudestaan sodan tuhojen jälkeen, ja se avattiin jälleen vuonna 1980. Restaurointi on tehty huolellisesti alkuperäisten suunnitelmien mukaan, mutta pääsalin akustiikkaa on parannettu katosta riippuvilla pyramideilla. Pääsaliin mahtuu 640 kuuntelijaa.


title: Budapestin arkkitehtuuri

text: Kertaustyylien jälkeen muotiin tuli jugend, joka tunnetaan ranskan- ja englanninkielisessä kirjallisuudessa nimellä "art nouveau". Unkarin, Böömin ja Itävallan jugendista käytetään myös nimeä sesessionismi, mikä viittaa siihen, että tyyli pyrki erottumaan (vrt. engl. "secession" = eroaminen) aiempien tyylisuuntien akateemisuudesta ja luomaan jotain uutta, kuvastamaan omaa aikakauttaan. Unkarissa haettiin lisäksi omaa, kansallista tyyliä, joka eroaisi keisarin hovin suosimista kertaustyyleistä.


title: Budapestin arkkitehtuuri

text: Unkarin jugend-ajan merkittävin arkkitehti oli Ödön Lechner, jonka on sanottu merkitsevän Budapestille samaa kuin Gaudí Barcelonalle. Hän rakasti värejä ja muotoja eikä halunnut jättää mitään pintaa koristelematta. Hän oli myös intohimoinen patriootti. Lechnerin rakennukset jakoivat mielipiteitä: traditionalistit pilkkasivat niitä, mutta niillä oli myös innostuneita kannattajia. Lechnerin suunnittelemia merkittäviä rakennuksia Budapestissa ovat Taideteollisuusmuseo, Geologian instituutti ja entisen Postisäästöpankin rakennus.


title: Budapestin arkkitehtuuri

text: Taideteollisuusmuseo on vilkkaan "Üllői útin" varrella, lähellä Suuren kaarikadun risteystä. Se on rakennettu vuosina 1893–1896, ja se oli aikanaan poikkeuksellinen museorakennus. Se ei hakenut inspiraatiota läntisistä klassismista tai kertaustyyleistä, vaan viittasi itään, missä Lechner uskoi unkarilaisten todellisten juurten olevan. Taideteollisuusmuseota on kuvattu mogulihallitsijan palatsin ja maurilaisen Alhambran yhdistelmäksi, ja sen sisätilan valkoisia, kaarevia muotoja on verrattu pölysokeriin. Valkoinen sisätila on jyrkässä ristiriidassa ulkoseinien ja kirkkaanvihreän ja kullanvärisen katon kanssa. Rakennuksen keskellä on avoin aula, joka on katettu teräsrunkoon kiinnitetyin ikkunaruuduin. Keisari Frans Joosefin kerrotaan olleen pöyristynyt, kun hän saapui vihkimään rakennuksen.


title: Budapestin arkkitehtuuri

text: Geologian instituutti on rakennettu vuonna 1899 "Stefánia útille" 14. kaupunginosaan, ja siinä Lechner jatkaa ”persialaismatto”-tyyliään. Ruskeat, paljaat tiilet muodostavat sen keltaiseen julkisivuun verkkomaisia kuvioita, ja vaaleansinisellä katolla istuu neljä viiksekästä ja lettipäistä Atlas-hahmoa, jotka kannattelevat maapalloa hartioillaan. Sisätila on koristeltu kauttaaltaan, myös käymälät, tyylitellyillä sydämillä, granaattiomenilla ja tulppaaneilla.


title: Budapestin arkkitehtuuri

text: Entistä Postisäästöpankkia "Hold utcalla", "Szabadság térin" lähellä, pidetään Lechnerin mestariteoksena, ja se on yksi Budapestin vaikuttavimpia rakennuksia. Kun rakennus valmistui vuonna 1901, se sai osakseen paitsi tyrmistyneen yleisön myös viranomaisten vastustusta, ja pian säädettiinkin, että julkista rahaa ei saa enää käyttää niin radikaaleihin hankkeisiin. Toisaalta rakennuksella oli ihailijoitakin, ja sen mainitaan saaneen myös lämpimän vastaanoton.


title: Budapestin arkkitehtuuri

text: Postisäästöpankin näyttävin osa on ulkokatto, joka on koristeltu kuusikulmaisilla vihreillä, keltaisilla, sinisillä ja ruskeilla tiilillä. Koristeaiheina on kukkia, enkelinsiipiä, turbaaneita ja lohikäärmeenhäntiä. Kattoa ei kuitenkaan voi nähdä kadulta lainkaan, ei edes kauempaa, koska se on piilossa ulkoseinien yläreunasta nousevien, aaltoilevien majolikakoristeiden takana. Kerrotaan, että kun eräs arkkitehtiopiskelija kysyi Lechneriltä, kuka voi ihailla katon loistavia ornamentteja, kun ne eivät edes näy kadulle, mestari vastasi: ”Linnut.”


title: Budapestin arkkitehtuuri

text: Muita Budapestin tunnettuja jugend-ajan rakennuksia ovat mm. Gresham-palatsi ja kylpylä-hotelli Gellért.


title: Budapestin arkkitehtuuri

text: Gresham-palatsi on saanut nimensä vakuutusyhtiöstä, jonka toimitiloiksi se rakennettiin vuonna 1907. Nykyään siinä toimii Four Seasons –hotelli. Rakennuksen ovat suunnitelleet Zsigmond Quittner ja József Vágó. Se sijaitsee Roosevelt térin laidalla, Ketjusiltaa vastapäätä. Se on tunnettu lasikattoisesta sisäpihastaan sekä porraskäytävien lasimaalauksista ja takoraudasta tehdyistä tehdyistä kaiteista. Rakennus on erityisen näyttävä iltaisin, jolloin laskeva aurinko saa sen kullanväriset tiilet loistamaan.


title: Budapestin arkkitehtuuri

text: Kylpylä-hotelli Gellért sijaitsee Tonavan oikeanpuoleisella rannalla, Gellértinvuoren juurella ja Szabadság-sillan vieressä. Päärakennus valmistui vuonna 1918, jolloin Budapestille luotiin mainetta kylpyläkaupunkina. Sen ovat suunnitelleet arkkitehdit Ármin Hegedűs, Artúr Sebestyén ja Izidor Stark. Hotellin takana on kylpylän ulkoilmaosa, jota on laajennettu myöhemmin.


title: Budapestin arkkitehtuuri

text: Budapestin kukoistuskausi loppui ensimmäiseen maailmansotaan, ja Trianonin rauhassa 1920 Unkari menetti yli puolet maa-alueestaan ja väestöstään. Budapest säilyi Unkarin pääkaupunkina, mutta sen vaikutusalue pieneni selvästi kaksoismonarkian ajoista. Lähes kaikki Budapestin merkittävimmät rakennukset on rakennettu ennen 1920-lukua. Uudemmatkin tyylisuunnat ovat silti jättäneet kaupunkiin jälkensä, kuten sotienvälisen ajan funktionalismi, toisen maailmansodan jälkeinen sosialistinen realismi ja 1990-luvulta lähtien myös postmodernismi.


title: Budapestin arkkitehtuuri

text: Maailmansotien välisenä aikana Budapestiin rakennettiin jonkin verran funktionalistisia rakennuksia Bauhaus-arkkitehtikoulun oppien mukaisesti. Yhtenäiseen funktionalistiseen tyyliin on rakennettu "Napraforgó utcan" asuntoalue vuonna 1931. Sen esikuvana oli Stuttgartin "Weissenhofsiedlung", jonka suunnittelijoina olivat mm. kuuluisat funktionalistiset arkkitehdit Ludwig Mies van der Rohe ja Le Corbusier. Napraforgó utcalla on parisenkymmentä omakoti- ja paritaloa, joilla on oma puutarha ja kattoterassi. Projektissa oli mukana 22 arkkitehtia, joista tunnetuimpia on kilpauimari ja vuoden 1896 olympiavoittaja Alfréd Hajós; hänen suunnittelemansa talon katunumero on 17. Napraforgó utca on Budan vuorilla II kaupunginosassa; lähistöllä on muitakin funktionalistisia rakennuksia, kuten "Pasaréti térin" fransiskaaninen kirkko. Sen on suunnitellut Gyula Rimanóczy, ja se on rakennettu vuosina 1931–1934


title: Budapestin arkkitehtuuri

text: Alfréd Hajós on suunnitellut myös Andrássy-hotellin samannimisen kadun varrelle sekä nimeään kantavan uimahallin Margítinsaarelle. Uimahalli on rakennettu teräsbetonista, ja sen sisätilojen suunnittelua on kuvattu ”optimaaliseksi”.


title: Budapestin arkkitehtuuri

text: Toisen maailmansodan jälkeistä Unkarin arkkitehtuuria nimitetään sosialistiseksi realismiksi, vaikka se saikin varsinkin 1940-luvun lopussa vaikutteita länsimaisesta modernismista. Edustavia rakennuksia tuolta ajalta ovat Valkoinen talo ja Erzsébet térin entinen linja-autoasema.


title: Budapestin arkkitehtuuri

text: Valkoinen talo on rakennettu Tonavan Pestin-puoleiselle rannalle, Margitinsillan kupeeseen. Sen on suunnitellut Lajos Gádoros. Sosialismin aikana se oli Unkarin kansantasavallan valtakeskus, jossa toimi sisäministeriö ja josta käsin pääsihteeri János Kádár hallitsi 32 vuotta. Nykyään rakennus on parlamentin käytössä. Sitä pidettiin aikoinaan liian länsimaisena ja verrattiin kenkälaatikkoon, jossa lapset säilyttävät hyönteisiä ja johon on leikattu reikiä ilma-aukoiksi.


title: Budapestin arkkitehtuuri

text: Erzsébet térin linja-autoaseman on suunnitellut István Nyíri vuonna 1949, ja se on Budapestin uusin suojeltu rakennus. Sitäkin on pidetty liian länsimaisena, ja kallellaan olevien seiniensä vuoksi sitä on verrattu ”villin lännen ranchiin”.


title: Budapestin arkkitehtuuri

text: Lyhyen modernismin kauden jälkeen 1950-lukua leimasi taloudellinen niukkuus, jonka vallitessa sekä rakentaminen että kunnossapito kärsivät. Harvat uudet rakennukset noudattivat lähinnä riisuttua klassistista tyyliä. Budapestin alue laajeni, kun kaupunkiin liitettiin useita ympäristön suurempia ja pienempiä kuntia, ja 1960-luvulla kaupungin laidalle rakennettiin laajoja asumalähiöitä. Tämän aikakauden arkkitehtuurin estetiikkaa ei voi juuri kiittää.


title: Budapestin arkkitehtuuri

text: Vanhojen rakennusten kunnostustyö ja sodan jättämien aukkojen täyttäminen uusilla rakennuksilla on päässyt vauhtiin vasta viime vuosina. Viivästyksestä on ollut Budapestille hyötyäkin, sillä vasta vuoden 1989 jälkeen taloudelliset ja kulttuuriset olosuhteet ovat mahdollistaneet tasokkaan arkkitehtuurin.


title: Budapestin arkkitehtuuri

text: Budapestin uusista, postmoderneista rakennuksista voidaan mainita esimerkiksi Hotelli Kempinski Corvinus, jonka on suunnitellut József Finta ja joka rakennettiin vuosina 1988–1992. Se sijaitsee keskeisellä paikalla Pestin turisti- ja ostosalueella, "Deák Ferenc térin" ja "Váci utcan" välissä.


title: Budapestin arkkitehtuuri

text: Toinen uusi näyttävä rakennus on vuonna 2004 rakennettu, hollantilaisen Erick van Egeraatin suunnittelema ING-pankin toimitalo "Dózsa György útilla", Sankarien aukion läheisyydessä. Rakennuksessa silmiinpistävimpiä ovat teräsputket, joka kulkevat julkisivun poikki. Suunnittelijan mukaan niiden tarkoitus on pitää rakennus koossa kuin köydet. Muotokieleltään rakennus muistuttaa kalliota, mitä onkin pidetty Budapestiin sopivana.


title: Turun urheilu

text: Väestömäärältään isohkolle kaupungille tyypillisesti Turussa on monipuolisesti tiloja ja alueita monien eri lajien harrastamiseen. Kupittaan alue on kaupungin monipuolisin liikunta- ja urheilualue. Kupittaalla sijaitsevat useiden jalka- ja pesäpallokenttien lisäksi muun muassa liikunta- ja keilailuhalli, Veritas Stadion -jalkapallostadion, velodromi, rullalautailualue ja BMX-rata. Vuonna 2006 Kupittaalle valmistui myös uusi Kupittaan jäähalli. Kupittaan palloiluhalli aukesi vuoden 2017 lopulla ja siellä voi pelata muiden muassa lentopalloa, käsipalloa, futsalia, salibandya ja koripalloa.


title: Turun urheilu

text: Veritas Stadionin ohella toinen kaupungin merkittävä stadion on Urheilupuistossa sijaitseva Paavo Nurmen stadion, jossa käydään pääosin yleisurheilukilpailuja. Kaupungin jäähalleista suurin on vuonna 1990 valmistunut 11 820-paikkainen Gatorade Center, jonka aiempia markkinointinimiä ovat olleet Turkuhalli, Typhoon ja Elysée Arena. Toinen Turun suurista jäähalleista on edellä mainittu Kupittaan jäähalli. Muut Turun jäähallit sijaitsevat Varissuolla ja Impivaarassa, jossa sijaitsee myös jalkapallo-, uima- sekä tennishalli.


title: Turun urheilu

text: Menestynein turkulainen urheiluseura sekä jääkiekossa että jalkapallossa on vuonna 1922 perustettu Turun Palloseura. Jalkapallossa se on voittanut yhdeksän suomenmestaruutta ja Suomen Cupin kolmasti. Toinen jalkapallon liigatasolla pelaava turkulaisseura on vuonna 1990 perustettu FC Inter Turku, joka voitti ensimmäisen Suomen mestaruutensa kaudella 2008. Historian saatossa menestyksekkäitä seuroja ovat olleet myös Åbo IFK, Turun Toverit ja Turun Pyrkivä.


title: Turun urheilu

text: Jääkiekossa Turun Palloseura (TPS) on voittanut Suomen mestaruuden kymmenen kertaa. Erityisen menestyksekkäitä kausia TPS:lle ovat olleet kolmen peräkkäisen SM-liigan mestaruuden vuodet 1989–1991 sekä uudestaan 1999–2001.


title: Turun urheilu

text: Tunnetuimpiin TPS:ssä vaikuttaneisiin valmentajiin kuuluvat Juhani Wahlsten, Hannu Jortikka ja Vladimir Jurzinov.


title: Turun urheilu

text: Muita kuuluisia tepsiläisiä ovat nelinkertainen TPS-kapteeni Juhani Tamminen sekä seuran maalivahtikoulutuksessa pitkään toiminut Jorma Valtonen.


title: Turun urheilu

text: TPS on toiminut kasvattajaseurana lukuisille NHL-tähdille kuten Saku Koivulle, Miikka Kiprusoffille, Antero Niittymäelle, Aki Bergille, Sami Salolle, Jani Hurmeelle, Fredrik Norrenalle sekä Mikko Koivulle. Maineikkaita TPS-pelaajia ovat lisäksi muun muassa Timo Nummelin, Petteri Nummelin, Hannu Virta, Esa Keskinen, Kai Nurminen, Ari Vuori, Marko Kiprusoff, Mikko Eloranta ja Jukka Vilander. Ensimmäisen SM-kultansa TPS voitti 1956.